text:
Kuvata wakapfeka hembhe iwe une murume/ mukadzi
Kune varume vari kubvunza kuti ko sei mukadzi
wemumba achinovata akapfeka zvipfekwa asi ari mumubhedha umwe chete nomurume
wake. Nyaya yakadaro zvoonekwa kuti mukadzi akadai anobudisirawo murume wake
zvipfekwa zvokuvata nazvo kuti murume apfekewo vonovata vakadaro. Iyi inyaya
inoitika mudzimba dzakawanda, zvikuru dzevanhu vane mari yokutenga zvipfekwa
zvokuvata nazvo izvi.
Mubvunzo ndewekuti chinhu chakanaka here kudaro? Tichitarisa
mavatire evanhu vakaroorana tinoona kuti umwe noumwe anowanika akasununguka
pamabatire aanoita umwe wake mukuvata kwavo vese. Hino kana wakapfeka zvipfekwa
kazhinji murume anopfeka rakaita sebhurugwa asi pamweri risina zipi, zvokuti
mukadzi wake anokwanisa kupinza ruoko obata nokutambisa chombo semadire ake
kana ada zvokurhojana.
Mukadziwo akokwanisa kupfeka hembhe huru yokuti
murume akadawo kukwiridzira kumusoro zvokuti makumbo nemagaro zvisare
zvakashama anokwanisa kuzviita pasina dambudziko. Sokuona kwangu kana zvipfekwa
zviri zvakadai hapana chinhu chingahi chakaipa pakupfeka uvete.
Nyaya iri kubvunzwa pano ndeye vanhu vanoti
vamboroorana vakagara nguva refu pasina anopfeka chinhu pakunovata, kozoita
umwe musi wekuti mukadzi/murume anongobva kunoshopa obva aunza zvipfekwa
zvemumubhedha obva atozvipfeka pasina zvabvumiranwa. Ndipo panotangira nyaya
dzevanhu vanonyora mwadhi vachikomburena kuti zvaitigwei.
Mumba zvinhu zvese zvinoda kuitwa nokubvumirana.
Asi kungoti isu nevarume vedu kazhinji hatigoni kubvumirana pazvinhu zvakamisa
imba. Varume vakawanda vanoona sokuti kubvumirana chinhu nomukadzi zvinotaridza
kuti hauna samba mumba. Vanoda zvokungoita sokuti tiri muARMY pana Komandha
umwe chete nesoja rake rimwe chete raanongoti akadaidzira kuti ita ichi kana
icho chinoitwa pasina mubvunzo.
Zvozomushamisa ava kuona soja riya rapfeka bhurugwa
mumubhedha risina kuudzwa kuti pheka bhurugwa. Kusawirirana kotanga. Uyavo
mukadzi nengari yokusagona kutaudzana nomurume zvakanaka anongotsamwa kana aona
zvakaipa zvaitwa nomurume. Pakutsamwa uku haachaudzi murume kuti akatsamwei.
Murume ofunga kuti kuda pane zvaitika kuzhe kwemusha zvisinei naye onyararawo
pane kubvunza mukadzi wake kuti zvaita sei. Zvadaro mukadzi ofunga kuti
akanyima murume zvinhu murume anobva afunga kumubata zvakanaka. Pane kungoudza
murume kuti Shamwari zvinhu hapana kusvika tataudzana zvakanaka panyaya iyi
neiyo, muadzi anongonotorana nemazihembhe aakasiyana nawo musi wemuchato opfeka
opinda mumubhedha.
Nyaya iri pano haisi yokuti vanhu vanopfeka
zvipfekwa zvokuvata nazvo asi ndeyokupfekerana zvinhu pakunovata, zvinhu izvi
zvange zvisingasipfekwi mazuva ese uye pasina kuti umwe wako pane chaanoziv
nazvo. Ipapa ndipo pane nyaya.
Ukabvunza vanhu zvikuru vanhukadzi kuti sei
vachipfeka zvipfekwa pakunovata unohwa nyaya dzakawanda.
1 Ndopfeka kuitira kuti kana imba ikabata moto
ndisatiza ndisina hembhe.
2 Kuvata usina hembhe zvakangofanana nemombe ivete
mudanga.
3 Ndinovata nehembhe kuti murume awane chokukumura
pakuvatana
4 Kuona ndakapfeka hembhe dzakadai kunoitisa murume
wangu zemo.
5 Handidi kuti murume wangu aone kuunyana kwemuviri
wangu saka ndichipfeka izvi.
6 Kutya kuti ndikasura zvinyoro kana kuvhinza chitubu ndosvibisa mashitibheta
7 Kana ndiri kumwedzi.
Ukazobvunza munhu kuti akapendisira kuita zvese
zvinomutyisa kuita avete riini unohwa oti haana kumbozviita asi anotya kuti
zviitike. Hino kuvata wakapfeka zvinhu uchitya kuti imba ikabata moto
ungazotiza usina chawakapfeka hazvina musoro nokuti imba ikabata moto iwe urimo
nhumbi dzawakapfeka dzinokwanisa kubatawo moto. Nati kutovata usina
zvawakapfeka.
Musikana kana angoti kurei anovata akapfeka
bhurugwa. Vakomana chete ndivo vanowanzovata vasina kupfeka zvachose. Kana
wazoroogwa watanga kuvata nomurume, zvikuru mazuva okutanga muchimukirana
kaviri kana kataru usiku, zvokuvata wakapfeka hazvikwansiki. Pedzezvo mukaramba
mune rudo unojaira kupinzwa chombo uvete kana kuti wakasvinura usiku, zvokuti
pamwe ukashanyarika murume avete unotokwidza gumbo kuseri kwemurume kuti apinze
chombo ipapo uri kuhope iyewo ari kuhope mozopepuka chombo chava mukati, pamwe
kusatombopepuka. Unoita makore nyaya yenyu isina ambofunga nezvokupfeka zvinhu
mumubhedha. Saka zvinozotanga sei?
Mazuvano matangire azvo akawanda. Nguva yatiri ine
zvakawanda zvinokwanisa kuitika.
1 Umwe amboshanya anodzoka achiwana uya asaya ava
kupfeka avete.
2 Ukasiya mukadzi muri mune imwe nyika anosara
opfeka avete.
3 Kana umwe agwara uya muchengeti anoziva kuti
usiku anomuka achiriritira umwe wake saka nani kuvata wakapfeka
4 Murume akakuhurira iwe usina kwekutizira, unogara
hako asi wovata wakapfeka kuti asakupa zvigwere.
5 Kana kuchitonhora musina magetsi, munopfeka kuti
mudziigwe
Zvoitwa sei kana mukadzi/murume wako akupfekera iwe
usingazivi kuti chii chaipa. Kana ichida kupokana nomurume/mukadzi wako, chinja
nyaya dzokuvata pasina bvumirano. Munhu ajaira kuti tinovatana tisati tabatwa
nehope anoda kupiwa chikonzero chokuti sei zvinhu zvisina kumira zvakanaka.
Kune vakadzi vasingakwanisi kutaudzana nevarume vavo zvokuti chero ane zemo
haakwanisi kuudza murume zvaanoda. Mukadzi akadai anomirira murume kuita zemo
iye ongoziva zvokuita pakuhi vhura. Mukadzi akadai akazoonekwa apfeka zvinhu
mumubhedha zvinotyisa murume.
Varumewo kungoerekana murume wako akupfekera pasina
chawaita chaunoziva zvinovhundisa uye zvinoreva zvega kuti nhasi hapana
chinoitika pakati pedu. Ndiko uchiona vanhu vachinyora vachibvunza kuti
ndotangira papi umwe wangu ari kuvata akapfeka zvinhu.
Vanhu gadzirisai nyaya dzenyu noumwe mukana kwete kutanga nokupfekerana pakunovata. Kana une chigumbu pamoyo, zvichikunetsa kutaura, wana umwe mukana wekuudza umwe zviri kukudya moyo. Kumupfekera pakunovata kutowedzera dambudziko rako zvokuti unokwanisa kutotanga imwe nyaya tsva yauingakwanisi kuzobatanidza neiya yawagara unayo.
1 Nyora mwadhi upe murume, mukadzi wako averenge.
2 Kumbira tete vakugarisei dare
3 Udza munhu nokumubvunza mibvunzo unonanga kwauri kuda kuenda.
Chinoita kuti nyaya yokupfekerana iite nyaya ndechokuti kana muchivata mese musina kupfeka zvinoreva kuti muri kuudzana kuti imwe noumwe anokwanisa kuita zvaanoda nomuviri weumwe. Varume vanofunga kuti muviri wemukadzi chinhu chinoshamisira. Unoona murume mukuru achiti kana oda hope anoisa ruoko pazamu romukadzi wake napo napo otoridza magwiriri. Musi waanoshaya zamu iroro nokuda kwekuti wamupfekera hembhe ndiwo musi waanofuma muromo uri mumhino nokusvotwa nazvo.
Isuwo vakadzi kuvata wakagumbatira murume wako musina kupfeka zvinopa SECURITY yokuti hauna chinokudya moyo. Kuti pepu murume wako achimwa zamu avete hope chinhu chinotaridza rudo. Kugonyerana muvete wopepuka murume akamira chombo chiri mumagaro ako iye avete zvikutiwo ukangoti suduruke gumbo simudzei anopinda, chinhu chakanakawo hacho. Hino musi waanokupfekera zvoita sokuti ari kukuudza kuti chinzvwimbo chako mumba muno hauchisina. Simba romukadzi pamusha rinobva pakukudzwa nokukosheswa nomurume. Muviri wemukadzi newemurume kuitirana havi chinhu chikuru pamusha.
Saka kana tosvotesana kusvika pakupfekerana hembhe mumubhedha zvoreva kuti RELATIONSHIP yava kuda kupera. Ndosaka ichizoita nyaya.
Ini sokuona kwangu, nguva yokuvata inguva yokuti mukadzi nomurume vanowana nguva yokuva munhu umwe chete. Vanobvisirana hembhe vombundikirana voterera moyo yavo inotinhira pamwe chete kureva kuti vanhu vaviri havo asi paupenyu nomurudo munhu umwe chete. Kana usina kuhwisia nyaya iyi hauna kuhwisisa chikonzero chokuti uve munhu akaroorana noumwe. Zvikuru vanhukadzi. Munhukadzi ane murume munhu anofanira kuhwisisa nyaya dzese dzemagarire emumba.
Kuhi mai vemba zvinoreva kuti une mabasa akawanda. Uri mai vemhuri yese zvese nomurume wako. Pakunovata murume anopiwa nguva yakewo yokuva pamwe chete nomukadzi wake. Muviri wako pa 8 Hours dzokuvata ndewenyu mese. Rega murume ave pedo newe pamoyo, pafungwa, panzwimbo. Kana mune simba razvo munorhojana henyu kuri kutsvaka mukana wekuva munhu umwe chete. Ukaona murume achikupinza chombo, hwisisa chikonzero chacho chinoitisa varume kuda kuva mukati memukadzi wake zvokuti ukamurambira anoshungurudzwa nazvo.
Pamwe musina hembhe kudai unopepuka murume akati twii asi uku avete hope, wapepuswa nokugogonegwa makaro nokumira kwake. Kana usina hembhe kudai unongosimudzira gumbo wogonya wonangisa murume wako wotohwa tyotyotyo kupinda. Chero ukada kumubudisa urume chero ukasada chinhu chakangonakawo kuhwa murume wako ari mukati mako. Hino kana mune ano mazisaga amakapfeka, hapana chinoitika. Nani mutovata henyu uyu kwake uyu kwake.
Varumewo, dai maiterera nyaya dzedu mukahwisisa kuti mukadzi anobvisa hembhe ovata akashama nomurume wake, ovhurira murume wake makumbo, osimudzira chiuno kugamuchira chombo chomurume, dai maizama kuhwisisa kuti anozviitirei, uye kuva pamwe chete nomurume wake zvinokonzerei mufungwa, mumoyo uye mumuviri wake, maizviita mune rukudzo pavakadzi venyu. Maizohwisisazve kuti sei kushaikwa kwenguva iyi mumba kuchikonzera kushungurudzwa.
Murume nomukadzi vanopanana nguva yokuvata iyi vasina hembhe uye vakasununguka pamaitire avo pamiviri yavo, vanhu vanogarisana vasina matambudziko akawanda kana kufungirana kwakaipa, kana kusvotesana, kana kusahwisisana mumba.
Ngatihwisise kukosha kwezvinhu zvidikidiki zvemumba.
Kana wange wakajaira kuvata wakapfeka, imbofanoudza murume wako kuti nhasi unoda kuvata usina chawakapfeka nokuti une zemo. Zvadaro fungwa yomurume achiti "kana asina hembhe ane zemo." Zvinhu zvombowedzera kwenguva.
Wedzerai vanowedzera!!!!!
Udzai vamwe!!!!


c: text/html

text:
Tags: Bindu Madhavi, Janani Iyer and Aishwarya Rajesh New Photos, Bindu Madhavi, Janani Iyer and Aishwarya Rajesh, Bindu Madhavi, Janani Iyer and Aishwarya Rajesh Stills, Bindu Madhavi, Janani Iyer and Aishwarya Rajesh Photos, Bindu Madhavi, Janani Iyer and Aishwarya Rajesh Gallery, Bindu Madhavi, Janani Iyer and Aishwarya Rajesh Latest Stills, Bindu Madhavi, Janani Iyer and Aishwarya Rajesh New Gallery, Bindu Madhavi, Janani Iyer and Aishwarya Rajesh Actress, Bindu Madhavi, Janani Iyer and Aishwarya Rajesh Heroine, Bindu Madhavi, Janani Iyer and Aishwarya Rajesh Hot Stills, Bindu Madhavi, Janani Iyer and Aishwarya Rajesh Exposing Stills, Bindu Madhavi, Janani Iyer and Aishwarya Rajesh Hot and Spicy Stills, Hot Bindu Madhavi, Janani Iyer and Aishwarya Rajesh, Spicy Bindu Madhavi, Janani Iyer and Aishwarya Rajesh, Bindu Madhavi, Janani Iyer and Aishwarya Rajesh Heroine Stills, Bindu Madhavi, Janani Iyer and Aishwarya Rajesh Movie stills, Bindu Madhavi, Janani Iyer and Aishwarya Rajesh Movie Photos, Bindu Madhavi, Janani Iyer and Aishwarya Rajesh Movie Image
Bindu Madhavi Previous Photo Galleries
Janani Iyer Previous Photo Galleries
Aishwarya Rajesh Previous Photo Galleries

robotstxt: allowed

filter: keep


text:
Ungada here kuverenga nyaya ino mumutauro we%%?
33 Idzi ndidzo dzaiva nzendo dzevanakomana vaIsraeri vakabuda munyika yeIjipiti+ vari mumauto+ avo vachitungamirirwa naMosesi naAroni.+
2 Mosesi akaramba achinyora nzvimbo dzavaibva nenzendo dzavo paairayirwa naJehovha; uye idzi ndidzo dzaiva nzendo dzavo vachibva pane imwe nzvimbo vachienda kune imwe:+
3 Vakatama kuRamesesi+ mumwedzi wokutanga, pazuva rechigumi nemashanu romwedzi wokutanga.+ Zuva chairo rakatevera paseka+ vanakomana vaIsraeri vakabuda noruoko rwakasimudzwa, vaIjipiti vose vachizviona.+
4 Munguva iyi yose vaIjipiti vakanga vachiviga vaya vakanga vaurayiwa naJehovha pakati pavo, iwo matangwe ose;+ uye Jehovha akanga atonga vanamwari vavo.+
5 Naizvozvo vanakomana vaIsraeri vakatama kuRamesesi+ vakanodzika musasa kuSukoti.+
6 Vakatamazve kuSukoti vakanodzika musasa kuEtamu,+ iri kumucheto kwerenje.
7 Vakatamazve kuEtamu vakadzoka nechokuPihahiroti,+ iri pakatarisana neBhaari-zefoni;+ vakanodzika musasa pamberi peMigdhori.+
8 Pashure paizvozvo vakatama kuPihahiroti vakapfuura nepakati pegungwa+ vachienda kurenje,+ vakaramba vachifamba rwendo rwemazuva matatu murenje reEtamu,+ vakanodzika musasa kuMara.+
9 Vakatamazve kuMara vakasvika kuErimu.+ Zvino kuErimu kwaiva nezvitubu zvemvura gumi nezviviri nemichindwe makumi manomwe. Naizvozvo vakadzika musasa ipapo.
10 Vakatamazve kuErimu vakanodzika musasa pedyo neGungwa Dzvuku.
11 Pashure paizvozvo vakatama paGungwa Dzvuku vakanodzika musasa murenje reSini.+
12 Vakatamazve kurenje reSini vakanodzika musasa kuDhofka.
13 Gare gare vakatama kuDhofka vakanodzika musasa kuArushi.
14 Vakatamazve kuArushi vakanodzika musasa kuRefidhimu.+ Ikoko kwakanga kusina mvura yokuti vanhu vanwe.
15 Pashure paizvozvo vakatama kuRefidhimu vakanodzika musasa murenje reSinai.+
16 Naizvozvo vakatamazve kurenje reSinai vakanodzika musasa kuKibroti-hataavha.+
17 Vakatamazve kuKibroti-hataavha vakanodzika musasa kuHazeroti.+
18 Pashure paizvozvo vakatama kuHazeroti vakanodzika musasa kuRitma.
19 Vakatamazve kuRitma vakanodzika musasa kuRimoni-perezi.
20 Vakatamazve kuRimoni-perezi vakanodzika musasa kuRibna.
21 Gare gare vakatama kuRibna vakanodzika musasa kuRisa.
22 Vakatamazve kuRisa vakanodzika musasa kuKeherata.
23 Vakatamazve kuKeherata vakanodzika musasa kuGomo reSheferi.
24 Pashure paizvozvo vakatama kuGomo reSheferi vakanodzika musasa+ kuHaradha.
25 Vakatamazve kuHaradha vakanodzika musasa kuMakiheroti.
26 Vakatamazve+ kuMakiheroti vakanodzika musasa kuTahati.
27 Pashure paizvozvo vakatama kuTahati vakanodzika musasa kuTera.
28 Vakatamazve kuTera vakanodzika musasa kuMitka.
29 Gare gare vakatama kuMitka vakanodzika musasa kuHashmona.
30 Vakatamazve kuHashmona vakanodzika musasa kuMoseroti.
31 Vakatamazve kuMoseroti vakanodzika musasa kuBhene-jaakani.+
32 Pashure paizvozvo vakatama kuBhene-jaakani vakanodzika musasa kuHo-hagidhigadhi.
33 Vakatamazve kuHo-hagidhigadhi vakanodzika musasa kuJotbhata.+
34 Gare gare vakatama kuJotbhata vakanodzika musasa kuAbrona.
35 Vakatamazve kuAbrona vakanodzika musasa kuEziyoni-gebheri.+
36 Pashure paizvozvo vakatama kuEziyoni-gebheri vakanodzika musasa kurenje reZini,+ iko kuKadheshi.
37 Gare gare vakatama kuKadheshi vakanodzika musasa kuGomo reHori,+ riri pamuganhu wenyika yeEdhomu.
38 Mupristi Aroni akakwira muGomo reHori arayirwa naJehovha, akanofira imomo mugore rechimakumi mana vanakomana vaIsraeri vabuda munyika yeIjipiti, mumwedzi wechishanu, pazuva rokutanga romwedzi wacho.+
39 Aroni akanga ava nemakore zana nemakumi maviri nematatu paakafira muGomo reHori.
40 Zvino muKenani, iye mambo weAradhi,+ zvaakanga achigara muNegebhu,+ munyika yeKenani, akanzwa nezvokuuya kwevanakomana vaIsraeri.
41 Kwapera nguva yakati, vakatama kuGomo reHori+ vakanodzika musasa kuZarimona.
42 Pashure paizvozvo vakatama kuZarimona vakanodzika musasa kuPunoni.
43 Vakatamazve kuPunoni vakanodzika musasa kuObhoti.+
44 Vakatamazve kuObhoti vakanodzika musasa kuIye-abharimu pamuganhu weMoabhi.+
45 Gare gare vakatama kuIyimu vakanodzika musasa kuDhibhoni-gadhi.+
46 Pashure paizvozvo vakatama kuDhibhoni-gadhi vakanodzika musasa kuArimoni-dhibrataimu.
47 Vakatamazve kuArimoni-dhibrataimu+ vakanodzika musasa kumakomo eAbharimu+ pakatarisana neNebho.+
48 Pakupedzisira vakatama pamakomo eAbharimu vakanodzika musasa pamapani erenje eMoabhi+ pedyo naJodhani kuJeriko.
49 Vakaramba vakadzika musasa pedyo naJodhani kubvira kuBheti-jeshimoti+ kusvikira kuAbheri-shitimu+ pamapani erenje eMoabhi.
50 Zvino Jehovha akataura naMosesi pamapani erenje eMoabhi pedyo naJodhani kuJeriko,+ achiti:
51 “Taura nevanakomana vaIsraeri, uti kwavari, ‘Muchayambuka Jodhani mopinda munyika yeKenani.+
52 Munofanira kudzinga vagari vose vomunyika yacho pamberi penyu moparadza zvidhori zvavo zvose zvematombo,+ munofanira kuparadza mifananidzo yavo yose yakaumbwa nesimbi yakanyungudutswa,+ uye munofanira kutsakatisa nzvimbo dzavo tsvene dzose dzakakwirira.+
53 Munofanira kutora nyika yacho kuti ive yenyu mogara mairi, nokuti ndichakupai nyika yacho kuti ive yenyu.+
54 Munofanira kukamurirana nyika yacho kuti ive yenyu muchishandisa mujenya+ maererano nemhuri dzenyu.+ Munofanira kuwedzera nhaka youyo ane vanhu vazhinji, uye munofanira kutapudza nhaka youyo ane vashoma.+ Kwaacharatidzwa nomujenya, ndiko kuchava kwake.+ Munofanira kuzvipa nhaka yenyika yacho maererano nemadzinza emadzibaba enyu.+
55 “‘Asi kana musingazodzingi vagari vomunyika yacho pamberi penyu,+ vaya vamunosiya vachava sezvinobaya mumaziso enyu uye seminzwa mumativi enyu, uye vachakunetsai munyika yamuchange muchigara.+
56 Zvino ndichakuitirai sezvandakanga ndafunga kuvaitira.’”+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Numeri 33
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
VARUME vaviri vekuMagunje, kuHurungwe, vekumbobuda munhau vachiti vakaparikwa nemudzimai mumwe chete uyo wavanogara naye mumba imwe chete, vanonzi vave kudhonzerana mimba ine mukadzi uyu apo mumwe nemumwe ari kuti ndeyake.
Chamunorwa Rurami (37) naSamuel Perkins Tsaramba Chimora Soko (43) vakambobuda muKwayedza gore rapera apo vose vaiti varume vaEnetty Midzi (29). Pakabuda nyaya iyi vatatu ava vaigara vose, mumba imwe chete, kuMagunje. Rurami anonzi akazowana basa kuHarare uko ava kugara achishanda Soko ndokusara nemukadzi.
Asi zvinonzi Soko ari kugara mumupanda wake umo anoroja uyuwo Enetty nevana vachigara mavo pamba pamwe chete apa.
Enetty ane vana vana nemurume wake mukuru, Rurami, sezvo Soko achinzi akazodanana nemudzimai uyu mugore ra2012 apo vana ava vakanga vaberekwa. Mhuri ine chipari chine musiyano iyi inogara panhamba 102 kudzimba dzeTiger Section paMagunje. Kutaurwa kwazvo zvinonzi Enetty ava nepamuviri pane mwedzi mitanhatu apo pamutsa bongozozo pakati pevarume vaviri ava, mumwe nemumwe wavo achiti ndepake.
“Rurami ndine vana naye murume wangu, uyu Soko ndewangu, anondipa mari nekunditengera kudya asi wandinonyanya kuda ndiye Soko.”
Soko anoita basa rehubhiridha munzvimbo iyi.
Vose varume vaviri ava vanoti vakabvisa roora, Rurami akabhadhara US$70 uyu Soko ndokubvisa US$50. Vanhu vemunharaunda vakataurwa navo vakaratidza kushamiswa nemagariro ari kuitwa nevatatu ava. Mai Rerutsai Taranja (34), vanova sahwira waEnetty, vanoti zvakawanda zviri kutaurwa nekuda kwenhumbu yesahwira wavo.
“Enetty ndisahwira wangu, ini ndinoti nhumbu ndeyaRurami nekuti kakawanda apo ndaivapa imba vachirara vose. ZvaSoko hamheno asi iye Enetty anoti vakagumisira kurara vose naSoko munaOctober gore rakapera uye anoti haachamuda nekuti akamuparadzira imba yake,” vakadaro.
Tendai Maenzanise (29), uyo anova muvakidzani wevanhu ava, akati zvinonetsa kuti pazivikanwe muridzi wenhumbu sezvo mudzimai uyu achiti varume vaviri ava ndevake.
“Anoziva muridzi wenhumbu ndiEnetty nekuti n’anga mukadzi. Varume vose ngavanyarare nekuti anobata nhumbu ndiye anoziva muridzi wayo,” vakadaro. Mai Fatima Makota (40) vakatsinhirawo vachiti kudai nhumbu yaiitwa mushandirapamwe vaingoti ndeye varume vaviri ava.
“Amai ava vanoshereketa saka isu vekunze hatigone kuziva kuti muridzi wenhumbu ndiyani, iye Enetty ndiye anoziva muridzi wayo,” vakadaro.
Vakashora mudzimai uyu pamwe chete nevarume vake vachiti vari kurarama semhuka.
Button Reza anogara pamba pamwe chete nemhuri iyi uye anoti:
“Achitaura Enetty ari kuti nhumbu ndeya Chamunorwa Rurami. Asi chinonetsa Soko ari kugara mumba mumwe chete naEnetty zvisinei kuti vari kurara mudzimba dzakasiyana.”
Zvinonzi pamuviri apap hapasati panyoreswa kuchipatara nenyaya yekushaikwa kwemari sezvo varume ava vachinzi vari kukondana kupa Enetty mari yekusikero.
“Rendi chaiyo Enetty ari kuishaya sezvo Chamunorwa asiri kudzoka kuHarare kana kutumidzira mari. Izvozvi Enetty aenda kumusha kwaaimbenge akavaka naChamunorwa Rurami kuti anotsvaira dzimba kuti anogara kumusha nekuoma kwamuitira upenyu. Hamheno kuti uyu Soko achatevera here ikoko kana kuti iyewo Chamunorwa achati kudii,” akadaro Reza.
Zvakadaro, Soko naEnetty vanonzi vakatiza pamba apo vakanzwa kuti vatori venhau vakanga vachivatsvaga uyuwo Rurami akangonzi aishandira kugaraji rinotengesa mafuta emotokari kuWaterfalls, muHarare.


text:
Ndiani Akaisa Zvitsauko Nemavhesi muBhaibheri?
FUNGIDZIRA uri muKristu ari kurarama panguva yevaapostora. Ungano yenyu ichangobva kugamuchira tsamba yabva kumuapostora Pauro. Paunenge uchinzwa tsamba yacho ichiverengwa unobva waona kuti Pauro ari kutora mashoko kubva “muzvinyorwa zvitsvene,” Magwaro echiHebheru. (2 Timoti 3:15) Unobva wati ‘Ndiri kuda kuona paari kutora mashoko iwayo.’ Asi zvinofanira kunge zvaisava nyore kuatsvaga. Nemhaka yei?
MAISAVA NEZVITSAUKO KANA MAVHESI
Chimbofunga kuti “zvinyorwa zvitsvene” zvaivapo panguva yaPauro zvakanga zvakaita sei. Chimwe chacho ndicho chiri kuratidzwa pano. Ichi chikamu chebhuku raIsaya chiri muDead Sea Scrolls. Uri kuonei? Mashoko akangoita mudhadhadha. Haana nyora dzemutauro. Hapana zvitsauko nemavhesi sezvatava nazvo mazuva ano.
Vanyori veBhaibheri vaisakamura mashoko avo kuti ave zvitsauko kana mavhesi. Vainyora mashoko avaiudzwa naMwari kuitira kuti vanhu vanzwe mashoko acho ese, kwete tuzvikamu chete. Handizvo zvaunoita here kana ukagamuchira tsamba inokosha kubva kune mumwe munhu waunoda? Unoverenga tsamba yacho yese, kwete kungoinyobvora-nyobvora.
Asi nemhaka yekuti zvinyorwa zvacho zvainge zvisina zvitsauko kana mavhesi, paiva nedambudziko. Kuti aratidze paaitora mashoko, Pauro haana zvimwe zvaaigona kuita kunze kwekungoti “sokunyorwa kwazvakaitwa,” kana kuti “sokutaura kwakanga kwaita Isaya kare.” (VaRoma 3:10; 9:29) Uye zvainge zvakaoma kuti munhu aone paitorwa mashoko acho kunze kwekunge achinyatsoziva “zvinyorwa zvitsvene” zvose.
Uyewo “zvinyorwa zvitsvene” izvozvo zvaisangotaura nezvenyaya imwe chete yaibva kuna Mwari. Pakazopera gore ra100 C.E., mabhuku ezvinyorwa zvitsvene akanga ava 66. Ndosaka mazuva ano vaverengi veBhaibheri vakawanda vachifara kuti Bhaibheri rine zvitsauko nemavhesi zvinovabatsira pakuenda chaipo pavanenge vachida, sepaitorwa mamwe mashoko naPauro paainyora tsamba dzake.
Saka ungava nemubvunzo wokuti, ‘ndiani akaisa zvitsauko nemavhesi iwayo muBhaibheri?’
NDIANI AKAISA ZVITSAUKO MUBHAIBHERI?
Mufundisi wekuEngland anonzi Stephen Langton uyo akazova Bhishopu mukuru weChurch of England, anonzi ndiye akaisa zvitsauko muBhaibheri. Akaita izvi pakutanga kwemakore ekuma1200, paaiva mudzidzisi paUniversity of Paris muFrance.
Langton asati aberekwa, vaongorori veBhaibheri vakamboedza nzira dzakasiyana-siyana dzekukamura Bhaibheri kuva zvikamu zvidiki kana kuti zvitsauko. Izvi zvaiitirwa kuti munhu akurumidze kuwana paaida. Unogona kufungidzira kuti zvaizova nyore sei kuti vatsvage ndima muchitsauko chimwe chete pane kuti vaitsvage mubhuku rese, sebhuku raIsaya rine zvitsauko 66.
Asi izvi zvainetsera pakuti vaongorori vaisiyana pakukamura kwavaiita mashoko eBhaibheri kuva zvitsauko. Somuenzaniso mumwe akakamura Evhangeri yaMako kuva zvitsauko zvinenge 50, kwete zvitsauko 16 zvatiinazvo iye zvino. Panguva yakararama Langton, muParis maiva nevadzidzi vaibva kunyika dzakasiyana-siyana, uye vaiuya nemaBhaibheri aishandiswa kunyika dzavo. Asi vadzidzisi nevadzidzi vaisakwanisa kuudzana kuti ndima dzavaitaura nezvadzo dzaiwanika papi nekuti maBhaibheri avo ainge akasiyana pakukamurwa kwainge kwakaitwa zvitsauko.
Izvi ndizvo zvakaita kuti Langton atange nzira itsva yekukamura nayo zvitsauko. Nzira yaakashandisa “yakafarirwa nevaverengi nevanyori,” uye “yakatanga kushandiswa chaizvo muEurope,” rinodaro The Book
NDIANI AKAISA MAVHESI MUBHAIBHERI?
Makore anenge 300 akazotevera, kumakore ekuma1550, murume wekuFrance ainzi Robert Estienne uyo aizivikanwa chaizvo pakuprinda mabhuku, akaita kuti zvinhu zviwedzere kureruka. Chinangwa chake chaiva chekuti vanhu vafarire kudzidza Bhaibheri. Akaona kuti zvaikosha kuti vanhu vave nemaBhaibheri ane zvitsauko uye mavhesi akakamurwa zvakafanana.
Estienne haasi iye akauya nepfungwa yekukamura mashoko eBhaibheri kuti ave mavhesi. Pane vakanga vatozviita nechekare. Mazana emakore akanga apfuura paiva nevakopi vechiJudha vakanga vatombokamura Bhaibheri rose rechiHebheru rinowanzozivikanwa seTestamende Yekare kuva mavhesi, asi havana kuisa zvitsauko. Asi vaikamura mavhesi aya zvakasiyana-siyana, sezvainge zvamboitwa nevaya vakamboedza kukamura zvitsauko.
Estienne akakamura Magwaro echiKristu echiGiriki anozivikanwa seTestamende Itsva, kuva mavhesi uye akabva aibatanidza neBhaibheri rechiHebheru raitova nemavhesi. Muna 1553 akabudisa Bhaibheri rekutanga rakazara (muchiFrench) raiva nezvitsauko nemavhesi sezviri mumaBhaibheri akawanda mazuva ano. Vamwe vanhu vakatsoropodza zvaakaita izvi vachiti kuisa mavhesi muBhaibheri kunoita kuti zviite sekuti vhesi imwe neimwe inotaura zvayo yega isingabatani nemamwe mavhesi. Asi zvaakaita zvakakurumidza kushandiswa nevamwe vaiprinda Bhaibheri.
KUBATSIRA KWAZVINOITA VADZIDZI VEBHAIBHERI
Kuvapo kwezvitsauko nemavhesi kunobatsira. Izvi zvinoita kuti vhesi imwe neimwe yeBhabheri iite sekuti ine kero yayo. Ichokwadi kuti Mwari haasi iye akafemera vanhu kuti vaise zvitsauko nemavhesi muBhaibheri, uye pamwe pacho mashoko eBhaibheri akakamurwa nepasinganyatsoita. Asi zvitsauko nemavhesi zvinoita kuti zvive nyore kuti tisvike patinenge tichida kuverengera mumwe munhu, sekuva nyore kwazvinoita kuti tiwane mashoko atinenge takamaka mubhuku.
Kunyange zvazvo kukamurwa kwemashoko eBhaibheri kuti ave zvitsauko nemavhesi kuchibatsira, unofanira kuziva kuti chinokosha ndechekuti unzwisise Bhaibheri rose ratakapiwa naMwari. Iva netsika yekuti paunenge uchiverenga vhesi, verengawo mamwe mavhesi anenge ari pamusoro nepasi payo. Izvozvo zvichakubatsira kuti uwedzere kunzwisisa “zvinyorwa zvitsvene, zvinokwanisa kuita kuti uve akachenjera kuti uwane ruponeso.”


text:
Mutungamiriri we WFDB va Avi Paz, vati nyaya iyi inofanira kugadzirwa nechimbi chimbi nekuti kusawirirana pakati penhengo dzeku Africa, China ne India dzichiti Zimbabwe ngaibvumidzwe kutengesa mangoda ayo zviri pamutemo, nenyika dzekumaviririra dzichiti ngaisabvumidzwe nekuti pane zvizhinji, kunyanya nyaya yekodzero dzevanhu, zvisati zvagadziriswa kwaMarange zvave kukanganisa chimiro cheKP
Sangano re World Federation of Diamond Bourses (WFDB) rinoti musangano we Kimberley Process unofanira kupa Zimbabwe mvumo yekutengesa mangoda ayo ekwa Marange zviri pamutemo nekuti kusawirirana pakati penhengo dze KP panyaya ye Zimbabwe kuri kukanganisa Kimberley Process pachayo uye bhizimisi remangoda pasi rose.
Mutungamiriri we WFDB va Avi Paz, vati nyaya iyi inofanira kugadzirwa nechimbi chimbi nekuti kusawirirana pakati penhengo dzeku Africa, China ne India dzichiti Zimbabwe ngaibvumidzwe kutengesa mangoda ayo zviri pamutemo, nenyika dzekumaviririra dzichiti ngaisabvumidzwe nekuti pane zvizhinji, kunyanya nyaya yekodzero dzevanhu, zvisati zvagadziriswa kwaMarange zvave kukanganisa chimiro cheKP.
Zimbabwe inoti yaita zvose zvinodiwa ne KP asi nyika dzakaita se America, Britain, Canada ne dzimwe dzakatemera Zimbabwe zvirango ndidzo dzisiri kuda kuti ipihwe mvumo.
VaGift Chimanikire ndivo mutevedzeri ve gurukota rezvemigodhi. Va Chimanikire vanoti Zimbabwe yaita zvose zvinodiwa ne Kimberley saka inofanira kupihwa mvumo yekutengesa kuti nyika iwane mari yekubhadhara vashandi vehurumende nezvimwe zvakadaro.
Executive director ve Centre for Research and Development in Mutare, VaFarai Maguwu vanoti havawirirani ne WFDB kuti Zimbabwe iwane mvumo yekutengesa chimbi chimbi nekuti zvinhu hazvisati zvanyatsogadziriswa. Kasi Va Maguwu vanoti chimiro che Kimberley hachisisina kumira zvakanaka nenyaya ye Zimbabwe.


text:
Isaiah 54
Jehovha ane rudo rukuru neZiyoni1 "Imba, iwe ngomwa, iwe usina kubereka;muka nokuimba , udanidzirise, iwe usina kumbosununguka; nokuti vana vouri oga vazhinji kukunda vana vomukadzi akawanikwa."Ndizvo zvinotaura Jehovha."
2 Kurisa nzvimbo yetende rako, ngavatatamure maketeni eugaro hwako; usarega, urebese mabote ako, usimbise mbambo dzako.
3 "Nokuti uchapararira kuruoko rworudyi nokuruboshwe;vana vako vachagara nhaka yavahedheni,vaite matongo agarwe. 4 Usatya , nokuti haunganyadziswi;uye usakanganiswa, nokuti haungavi nenyadzi; nokuti uchakanganwa kunyara kwohumhandara hwako, haungazorangariri kuzvidzwa kwohuchirikadzi hwako. 5 Nokuti Muiti wako ndiye murume wako, Jehovha wehondo ndiro zita rake; Mudzikunuri wako ndiye Mutsvene waIsiraeri, iye achanzi Mwari wenyika yose.
6 "Nokuti Jehovha akakudana somukadzi, akasiyiwa ane shungu pamweya, somukadzi akawanikwa achiri muduku ndokuzorambwa ndizvo zvinotaura Mwari wako. 7 Kwechinguvana,ndakakusiya , asi nenyasha huru ndichakuunganidza. 8 Nehasha dzakapupuma, ndakakuvanzira chiso changu kwechinguvana ; asi nohunyoro husingaperi ndichakunzwira nyasha , ndizvo zvinotaura Jehovha Mudzikunuri wako. 9 Nokuti izvi zvakaita semvura yaNoa kwandiri; nokuti sezvandakapika kuti mvura yaNoa haingazodarikizve napanyika, saizvozvo ndakapika kuti handichazokutsamwiri, kana kukutuka. 10 Nokuti makomo achabva, nezvikomo zvibviswe, asi hunyoro hwangu haungabvi kwauri, Kana sungano yangu yorugare haingabviswi ndizvo zvinotaura Jehovha ane nyasha newe.
Jerusarema idzva11 "Haiwa, iwe mutambudziki, wakaposerwa nedutu remhepo, usina kunyaradzwa, tarira, ndichateya mabwe ako namavara akanaka, ndichateya nheyo dzako namabwe esafiri. 12 Ndichaita shongwe dzako ne-agati*, namasuo ako ne-kabhunakeri*, nomuganho wako wose namabwe anofadza. 13 Navana vako vose vachadzidziswa naJehovha,uye ruchava rukuru, rugare rwavana vako. 14 Uchasimbiswa mukururama; uchava kure nokumanikidzwa, nokuti haungatyi, uye kure nezvinotyisa, nokuti hakungaswederi kwauri. 15 Tarira, vachavungana,asi kwete neni Aninani unovungana pamwe kurwa newe uchawa nokuda kwako. 16 Tarira, ndakasika mupfuri anopfutidza mazimbe mumoto , ndokuita nhumbi yebasa rake; uye ini ndakasika muparadzi, kuti aparadze. 17 Hakuna nhumbi yokurwa inopfurwa kuzorwa newe ingabudirira; rurimi rumwe norumwe runokukwirira pakutongwa ruchapiwa mhosva. Ndiyo nhaka yavaranda vaJehovha, nokururama kwavo ndokwangu ndizvo zvinotaura Jehovha."
Copyright information for Shona
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


text:
Job 38
Mwari anopindura, anoratidza Jobho simba rake risinganzwisiswi rinoonekwa pakusika kwake nokuraira kwake zvose1 Ipapo Jehovha akapindura Jobho, ari pachamupupuri, akati, 2 "Ndianiko uya anodzima zano rangu achiriita rima Namashoko asine zivo here? 3 Chizvisunga chiuno chako zvino somurume; Nokuti ndichakubvunzisisa, iwe undidudzire. 4 Iwe wakanga uripiko panguva yandakateya nheyo dzenyika? Chidudzira, kana une zivo iwe. 5 Ndianiko akatara kukura kwayo, kana uchizviziva? Kana ndianiko akaiyera norwonzi? 6 Ko nheyo dzayo dzakateyiwa pamusoro pei? Kana ndianiko akateya ibwe rayo rekona? 7 Panguva yakaimba nyeredzi dzamambakwedza pamawa, Uye vanakomana vose vaMwari vachipururudza nomufaro? 8 Kana ndianiko wakadzivira gungwa nemikova, Panguva yokudzutuka kwaro, richibuda pachizvaro; 9 Panguva yandakaita gore nenguva yaro, Uye rima guru uve mucheka wokuriputira nawo; 10 Panguva.yandakaritarira muganho waro, Ndikariisira mazariro nemikova, 11 Ndikati, `Ungasvikira pano, asi haungapfuvuri; Mafungu ako, anozvikudza, achadzivirirwa pano?' 12 Iwe wakatongoraira mangwanani kubva pakutanga kwamazuva ako here, Ukaratidza mambakwedza nzvimbo yawo here? 13 Kuti abate migumo yenyika, Vakaipa vazuzwe vabve pairi here? 14 Zvinoshanduka sevhu kana richitsikwa nechisimbiso, Zvinhu zvose zvichionekwa sapanguvo. 15 Vakaipa vanodzitirirwa chiedza chavo, Ruoko, runozvikudza, runovhuniwa. 16 Iwe wakatongopinda pamatsime egungwa here? Kana wakatongofamba pakadzikadzika pasi here? 17 Masuo orufu akatongokuzarurirwa here? Kana wakatongoona masuo omumvuri worufu here? 18 Wakatongonzwisisa upamhi hwenyika here? Dudzira, kana uchizviziva zvose. 19 Nzira iripiko inoenda kunogara chiedza, Kana riri rima, nzvimbo yaro iripiko? 20 Kuti undozviisa kumiganho yazvo, Uye kuti uzive nzira dzinoenda kumusha wazvo here? 21 Unenge unoziva hako, nokuti wakanga wakazvarwa panguva iyo! Mazuva ako anenge akawanda kwazvo! 22 Wakatongopinda panovigwa fuma yamazaya echando here, Kana wakatongoona panovigwa fuma yechimvuramabwe here? 23 Izvo zvandakachengetera nguva yenhamo, Nezuva rokurwa nehondo here? 24 Chiedza chinoparadzaniswa nomutoo upiko, Uye mhepo inobva mabvazuva inopararira seiko panyika? 25 Ndianiko akacherera boporodzi remvura mugero, Kana kuratidzira mheni yomutinhiro nzira yayo; 26 Kuti mvura iniswe panyika isina vanhu, Parenje pasina vanhu; 27 Kuti ivhu rakasiyiwa nerakaparadzwa rigutswe; Uye bumhudza rimereswe here? 28 Ko mvura inonaya inababa here? Kana ndianiko wakazvara madonhedza edova? 29 Mazaya echando akabuda muchizvaro chaaniko? Uye chando chokudenga ndianiko akachibereka? 30 Mvura inogwamba sebwe, Gungwa rakadzika rinogwamba pamusoro paro. 31 Ko iwe ungasunga sumbu reChinyamutanhatu, Kana kusunungura zvisungo zveOrionhi here? 32 Iwe ungabudisa Mazaroti panguva yawo here? Kana ungagona kufambisa Arikituro navanakomana vayo here? 33 Iwe unoziva mitemo yokudenga here? Iwe ungagona kuraira ushe hwazvo panyika here? 34 Ko iwe ungasvitsa inzwi kumakore, Kuti ufukidzwe nemvura yakawanda here? 35 Iwe ungagona kutuma mheni, kuti dzifambe, Dzichiti kwauri, `Tiri pano,' here? 36 Ndianiko akaisa uchenjeri mukati mamakore matema? Kana ndianiko akapa nyeredzi njere? 37 Ndianiko angagona kuverenga makore nohuchenjeri hwake here? Kana ndianiko angagona kudurura hombodo dzemvura dzokudenga? 38 Kana guruva richiungana pamwechete, Namavhinga achinamatirana here? 39 Ko iwe ungavhimira shumbakadzi, Kana kugutsa vana veshumba here? 40 Kana idzo dzichitsivama panzvimbo dzadzo, Nokurambira pakavanda dzichivandira here? 41 Ndianiko anogadzirira gunguvo zvokudya zvaro,
Copyright information for Shona
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


text:
-
The following is a transcript of the address by First Lady Amai Grace Mugabe at Kanyemba Secondary School in Chiweshe yesterday.
Pamberi mberi nekubatana! Mash Central woye-e-e! Pamberi neZanu PF! NaVaMugabe! VaMugabe woye-e-e! Gushungo woye-e-e! Pamberi-mberi nekubatana! Nekugarisana zvakanaka! Nekudanana! Nekuchengetedza nyika yedu! Pamberi nekuchengeta mhuri dzedu zvakanaka! Nekudzidzisa vana tsika dzakanaka! Nekushandira nyika yedu! Nekubikira vana baba sadza rakaibva! Pamberi mberi nekushandira party yedu! Nekuendesera zvido zveparty yedu pamberi! Pasi nevasingadi kushanda nevamwe! Pasi nadzo mhandu! Makadiiko vana baba navana mai? Aiwa tinotenda. Tatenda Governor nekutitambira kwamaita. Tinongokutii Governor. Tajaira kuti Governor Resident Minister.
Asi chimwe chinhu chandangandisingazive ndechekuti Governor, um-m vanoziva. Ndiscientist werudo; vanoziva inonzi ndofunga paholiday apa vanga vachistadha inonzi love law.
Ah, saka varume motoona kwekuenda. Madzidziswa! Asi ndofunga chimwe chinhu chavanofanira kuzodzidzisa varume vazhinji kuti kugeza mazino nekuti hanzi tsvodo yaakuenda pamberi.
Saka mozodzidzisa vamwe kugeza mazino musati mataura zvetsvodo. Saka, aiwa tinotenda masikati ano hatidi kusiya munhu, kuzoti ndasiiwa naamai, havana kundirangarirawo.
Madzimambo vari pano vese tinokutendai nokuti ivhu rino nderenyu, kuva kwedu pano ndokunge mabvuma kuti tive pano.
Saka ndinoremekedza madzimambo ese vari pano, ndisingadomi nemazita, asi ndaona mambo wangu Negomo vari pano nokuti kwandinoshandira mazuva ese ndiri under mambo Negomo.
Honourable Vice President wedu baba VaMphoko, tinokutendai Baba munotitsigira pese patinenge tiri semadzimai. Women’s League yenyu munouya kuratidza kuti muri kufarira kufamba kwatiri kuita.
Nyararaika veduwe, nyararaika mai vakutaura. Mai vanotswinya mukaita noise. Moda kutswinyiwa here?
Ah, Honourable Minister of State for Mashonaland Central Advocate Martin Dinha, naPresident vedu veSenate Umama Madzongwe vari pano; chairperson wedu wemusangano weMashonaland Central VaMafios mavanzwa vataura eeeh kuti izvo chibage chinenge chamaX agara akamirira kuvhotera VaMugabe.
Zanu-PF political commissar vedu, National Commissar vedu VaKasukuwere vari pano, tinokutendai nebasa ramunoita. Nyangwe dai vamwe vakasazviona havo, asi munoita basa. Makapihwa basa mune energy yekuriita. Rambai muchiriita pasina anokutyisidzirai.
Mamwe maMinister ese ari pano; member dzese dzePolitburo dziri pano, neveCentral Committee vari pano, Honourable vedu venzvimbo ino Mazowe South, mukoma Chasi namhamha Chasi, tinokuremekedzai pano.
Member dzese dzeWomen’s League, Youth League vari pano. Kana paine maService Chiefs vari pano vatikutawo pano; chete musazongotibhombere bedzi kuDairy chete! MaWar Veterans vari pano nemaWar collaborators, nemaex-detainees, nemarestrictees vari pano.
Vana baba nanamai, tinokutendai nekuronga kwakadai. Eh nzvimbo ino yeMashonaland Central yakanyanya kukosha zvakanyanya.
Eh isu semadzimai eLeague makanzwa Baba vachitaura musi wechitatu tiri kuZanu-PF headquarters kuti Women’s League ndiyo yakabata musangano. Zviri zvechokwadi nokuti kanatasvika panyaya inonzi nechirungu mobilisation isu ndobasa redu rekumobiliser vanhu kuti vasapote musangano.
Saka takapihwa basa isu madzimai zvikanzi tungamirirwai naAmai Mugabe. Mai Mugabe vakabvuma.
Mai Mugabe vabvuma kudaro, Mai Mugabe havazi munhu anogona kugara pasi. Kana ndiri muoffice vandinoshanda navo vanozviziva kuti handigone kugara 0ne hour ndinenge ndava kuvaviwa, ndinenge ndichida kufamba ndichienda, nekuti ndinoda kushanda.
Saka ini ndakapihwa basa, ndicharishanda. Anenge asvotwa, ngaasvotwe, agorutsa. Anorutsa kusvika afa nekuti basa ndichariita.
Gore riri kutanga, tiri munaJanuary, tatotanga nendima. Tasimudzira ndima, tinofamba kuenda muvanhu. Hatizouyi kwamuri nekuti tavakuda kuvhoterwa maelections.
Toda kumbochinjawo maitiro chaiwo, kuchinja maitiro chaiko chaiko, not kuchinja maitiro ekurasa nyika asi maitiro ekushandira musangano nekushandira nyika.
Saka ini ndakaona zvakakodzera kuti ndinofanira kuramba ndichienda muvanhu, kuti vamwewo vachazouya pamashure kwangu vaone kasitaira, kasitaira kaMai Mugabe kekuti vanhu unofanira kuramba uinavo vasafungidzire kuti uri kupi.
Kana uchirwara ngavaudzwe kuti Mai Mugabe vari pamubhedha vari kurwara. Kana uri mutano huya vanhu vakuone kuti Mai Mugabe vari kufamba, vasanyeberwe kuti Mai Mugabe vari kurwara. Ndiri pano ndakasimba.
Ndakauya ndasimba, ndadya ndagainer weight kuzofamba nendima.
Ndataura kuti nzvimbo yenyu yakakosha, yakakosherei?
Pataifamba gore rakapera takaenda uko pasi kuMatabeleland South kumusha kwavaVice President vedu VaMqabuko Nkomo vakatisiya. Tikazofamba futi tikaenda kwaVaMuzenda. Nhasi pano tasvika kwakabarirwa VaMsika.
Ini pandakati hatiendei kuChiweshe nokuti kuChiweshe kuri munzvimbo yeMazowe mandinoshandira mazuva ese. Ndinoshanda ndichifambira vamwe asika zvinonzi charity begins at home.
Ndomandinogara muno. Ndinoda kumbonoswera nevekwangu. Zvikangoitikawo kuti tauya kumusha kwaVaMsika. Ndinonzwa kufara zvikuru. Vanhu vese vandataura vanhu vakuru, vakarwa hondo, vakazvininipisa.
Handina kumbonzwa kana zuva rimwe vachizvirova dundundu zvataakunzwa mazuva ano kuti ndini ndakazodai, ndakaita chakati. Nekuti vaiziva ivo kuti sevana vevhu reZimbabwe, vane mandate; vane responsibility yekuita basa ravakaita rekunorwira rusununguko rweZimbabwe. Zvatava kuchinzwa nhasi handizive kuti zviri kubva nekupi.
I think manzwa Baba vedu vachitaura, Baba vedu VaMphoko, hakuchisina kurova imbwa takaviga mupini.
Patakambotenderera gore rapera iro tichitaura pakanzi vanhu vaakuda kuti Mai Mugabe vatungamire madzimai takaenda kuma rally 1, 2, 3, 4, 5 tichingoti pasi nefactionalism, pasi nefactionalism tisingadome chii, mazita. Iko zvino tiri kuenderera mberi tichiti pasi nechii? Takafunga tazvipedza, isu takatozvitanga. Tisingazive kuti takatoita empower imwe faction.
Saka ehe-e? Saka iye zvino zvatiri kutanga kudai vari kuita zvefactionalism ngavazviregere. Stop it forthwith! Nekuti nguva yaakukwana yekuzotaurirana chokwadi.
Imbwa iripo apo handivige mupini, ndoiponda nemupini inini. Inini hapana chandinoda chokwadi nekuti ndiri panyanga kudhara.
Pane kutonga kushoma saikoku uku? Zvinongosweronzi he-e Mai Mugabe vaakuda kutonga, Mai Mugabe vaakuda kutonga, ini ndichitotonga!
Manzwa Baba vachitaura hierarchy zvayakaita munyika muno. Zvanzi President apo, naMai Mugabe. Havana kuti President vega, saka nyanga yandinoda yakapfura iyi ndeipi? Hapana chandinoda ini nokuti shuwa. Asi hamumbonzwa ndichifamba ndichivhaira kuti ndiri Mai Mugabe ini, ndinofanira kuremekedzwa nokuti ndakazodai. Nokuti zvatiri kunzwa zvinosemesa, tinobuda nzeve dzaakuda kuvharika nezvatinonzwa.
Vanhu vachizvirova madundundu. Ukazoda kutarisa kumashure kuti uyu munhu anozvirova dundundu zvaari kutaura zvakaitika here chaizvo nokuti munhu kana uri munhu akaita saVaMugabe, akaita saVicePresident vari papa wakaita chinhu, hauswere uchizvirova dundundu. Vanhu vanoona.
Tine maziso isu, tinavo vasingawone but vanotoziva kutopfuura iwewe unoona.
Nekuti vanoudzwa vachiteerera kuti tine mutungamiriri wedu anonzi Gabriel, ane maprinciples. Mutungamiri wedu anotida, mutungamiri wedu ane gwara remusangano raasingarase pasi.
Nzvimbo ino kukosha kwayo zvekare, nzvimbo ino, ini hangu ndinonzi Mai Mugabe, asi Mwari akandikanda muno. Handibve muno muMash Central. Handibve muno!
Ndinobarwa kuMash East, ndigoroorwa kuMash West asi Ishe wekudenga uyu, zvakuenderana zvamboverengwaka naself-ordained reverend, pastor Mahoka. Pasto Mahoka.
Taverengerwa pano, VaRoma, Romans 13 vhesi 1, kuti simba rese rinenge rapihwa mutungamiriri rinobva kuna Mwari.
Ini ndiri kufungawo kuti inini muno kuuya kwandakaita Mwari ndoakauya akandigadzika pano for a purpose.
Ndataura kuti nzvimbo ino yakakosha, ndikataura zvaBaba Msika. Nzvimbo ino yakakosha nekuti mudzimai akanga asingafarire zvaiitwa nevarungu, udzvanyiriri hwakange huripo, aibva muno muChiweshe — Mbuya Nehanda.
Saka hazvisi zvecoincidence kuti Mai Mugabe vange vari pano.
Hapana anozvibvisa, nekuti ishe wekudenga akaona zvakakodzera kuti mudzimai mukuru akatanga kurwira nyika akaurayiwa 1898 anobva muno. Saka iye mudzimai wemutungamiriri, waPresident, mudzimai waPresident Mugabe ngaauye azovaka panonzi Pagomba. Pagomba munopaziva? PaMazowe apo, ndopakabatirwa Mbuya Nehanda, vatengeswa nevatengesi. Hatichada kutaura kuti vaibva kupi, chi-figure-iwo out mega!
Kune vamwe vanhu vanogara vari vanhu vehutengesi; vari vanhu vehutengesi ivavo havambofa vakawana nzvimbo dzepamusoro nekuti vatengesi.
Tine zvinhu zvatinoziva, zvakadzama, zvepasi pasi zvatisingatauri. Asi mukada kutisora, tinozvireva. Tinozvireva!
Ndakati inini ndinonzi Mafirakureva. Hapana asingazvizivi anogara muMash Central umu kuti akatengesa Mbuya Nehanda ndiani. Vese ava vanozviziva, asi kunyarara nekuti hatidi kusorana.
Tinonyarara nekuti hatidi kusorana, nekuti tiri maZimbabweans, tinoda runyararo. Hondo yemuno muZimbabwe yakatangwa nemudzimai, akafira kuti nhasi tive takasununguka.
Hakuna history yeZimbabwe ingataurwe without the mention yemudzimai anonzi Nehanda. Hazvikwanisike. Saka isu tinofanira kurangarira kuti ivo vakaenda kuhondo mavaona ava, vava varume vakuru nevakadzi vakuru.
Zvambotaurwa naMahoka kuti vanhu vanenge vachiti Mugabe achembera ngaabve, ivo vachiri vadiki here? Inga vangoo chembere wani?
Taakutongoda kufambawo takavaisira torch kuti vaone kuti vari kuendepi. Hanzi iwe unoona katsotso kari muziso remumwe, danda riri mako haurione?
Gwara remusangano — isusu takanga tiri kuno kuZimbabwe, vamwe vakaenda kunorwa hondo, maida kuti tisimuke tese ngwanda ngwanda kuZimbabwe? Kana wauya kuno waizobikirwa nani? Hatidi kutaurirwa zvinhu zvisina nemusoro wese!
Hatidi kutaurirwa zvisina nemusoro wese nekuti iwewe pawaiuya, Nyaruwata pawakauya muno wakadya sadza, wakabikirwa nani?
Hauna kubikirwa sadza nambuya vangu? Nhasi waakuda kuti hee, Grace Mugabe haafanire kunditsiura! Iwe Nyaruwata!
Handitsiurwi naMai Mugabe inini, nekuti ndakarwa hondo! Inini ndinokutsiura. Ndikakutsiura ndichipfuura nepauri ndikakutsiura kuti iwe, rega zvauri kuita.
Ndakamutsiura nezuro, marimwezuro. Ini ndinotsiura, handinyare. Ndakamutsiura. Ndakamutaurira kuti iwe zvauri kuita regera, kana ukasazviregera isu vanaMafirakureva kana tabuda panze, tikatanga kutaura, wapera.
Kune vamwe vanhu vanofunga kuti vakangwara chaizvo, ndini ndakaenda kuhondo, ndakazopfuura pakati, ndikazoridza pfuti yakadai; tikamupa izvezvi kuti pfura ndipfure anozvipfura iye.
Chokwadika anozvipfura-pfura — bhu bhu — munhu afa, asi wambenge uchivhaira kuti ndini ndakaridza pfuti ndikazouraya mabhunu akati. Tokupa pfuti yacho, kuti iyo iridze.
Nekuti hazvina kunaka kuswera uchisorana nevanhu nekuti inini ndakataura musi weWednesday pataitambira Baba kuti, Baba tiri kutenda nebasa ramakatiitira kuAU. Eeeeh zvazvekutaurirana pachokwadi handiti!
Ndakataura ndikati inini zvekutukana ngatiregei. Asi bepa ramangwana rakazobuda zvikanzi Mai Mugabe vataura zvikanzi, hee, Jonathan ari kutuka vanhu. Jonathan waipopota wega? Uri benzi unopopota wega?
Jonathan haazi benzi uyu anopopota ega! Ibenzi? Such an intelligent person akadai iyeyu anopopota ega. Aipopoterana nevanhu vanotaurawo saiye.
Unoona kuti bepa riri controlled nani. Journalists whats happening there? He-e haikonai kupota muchipihwa mari, muchinyora, because tinoverenga, tine pfungwawo.
Ehe hatidi kudaro nekuti yaakungosarira munhu one sezvinonzi aipopota ega. Izvezvi zvandiri kutaura ndiri kutaura ndega here ndiriktaura kwamuri, kuvanhu.
Saka tinoda nyika yakarongeka. Kana tapihwa mabasa, zvataurwa naBaba VaMphoko pano, kuti kana iwe wapihwa basa chingoita basa uzive kuti waka-appointwer iwe. Woita basa rako, isu toona kuti unogona kushanda.
Kana paine chinzvimbo chiri vacant chambotaurwa naaMafios pano toti gadzikwaka zvako, but pane chimwe chinzvimbo chisingamboite vacant. Chinotoita vacant iwe wafa.
Iye akambokuudzai kuti Mugabe anofa ndiani? Nguva yese yatinongoenda kuholiday, munongoswera muchitaura Mugabe achafa, Mugabe achafa, chiiko chamuri kumboronga? Tiudzei zvamuri kuronga!
Mwari, Mwari zvaanoita, Mwari ndiye anoona pakakodzera kuti uyu ndiye mutungamiri anobatanidza vanhu muZimbabwe. Hatifanire kunge tichibvunza kuti sei Mugabe asvika 92 years achizvifambira ega asina tsvimbo.
Hatifanire kuzvibvunza kuti sei Mugabe ari 92 achiri sound mentally, very lucid, vachiremember zvese. NdiMwari nekuti VaMugabe vane basa ravari kunzi naMwari pedzesa, pedzesa basa Mugabe.
Hazvisi zvega; hazvisi zvega. Vakataura Baba, zvinhu zvakabata vanhu, pamuchato wemwana kuti ndakabara mwana uyu ndakura.
Zvino dai VaMugabe vanga vari munhu anorara pese pese, dai vakazadza nyika ino nevana. Imimi hatizvitaure zvevana vamakazadza nyika, asi munoda kuswerotukirira. Mugabe akatora mukadzi wechipiri zvakanyatsonaka, ndikaroorwa zvakanaka ini.
Handisi hure raMugabe ramunoswera muchitaura ini! Mahure amakabhedha nanhasi amuchiri kubhedha mangani?
You stop talking muchiziva kuti kumashure kwako kune tsvina. Tikazviti yatya panze apo, hamubude panze regai ndikutaurirei nekuti we are being abused.
Ndinogara ndichiabhuyuzwa. Regai ndikutaurirei: paiswa picture yaSally apo, poiswa picture yangu naMugabe! Hanzi, hee kamukadzi aka hakazi kamunhu.
Inini manje handizi munhu, ko imimi mune vakadzi thousand, vana hundred thousand zvinotaurwa nani izvozvo?
Mugabe munhu akadzikama, kudzikama zvakanyanya. Handimbodi kuti ndirambe ndichitaura nekuti vanhu vanozviziva. Vakashanda navo, nevari kushanda navo, nevanogara navo vanozviziva kuti munhu akaita sei. Ukaona murume anoti pano arara nemukadzi asiya, arara nemumwe asiya, arara nemumwe asiya woziva kuti haana respect for women. Pasi naye!
Ataura Dinha kuti ndazvisiya. Ndakataura naye kuti unofa iwe! Unokunguruka kuita manhede tongokuendesa kuti gamba rauya. Dzimwe nguva vamwe vanopihwa hugamba hwavasingakodzere kupihwa. Zvinofanira kutariswa even social life yako kuti unokodzera here unovigwa paHeroes Acre.
Nekuti kuti munhu unzi hero — hunhu hwako — hunofanira kunge huchikodzera, nokuti unongovigwa zvako ipapo isu tichingoshinyaira madzimai tichingobuditsa misodzi tichingoti zirume riye rauya zvekare nhasi, rinorarira mangai munoriziva here rwiyo irworwo?
Hatidi kuti tishorane? Toda kupanana respect. Nekuti chinhu chinoitika ndechekuti inini Mai Mugabe iye zvino izvi kana ndiri parally ndine vanhu vangu vanenge vachisimuka vachiti, he-e Mazoe Crush! Imboitaika Mazoe Crush, tinzwe, Mazoe Crush!
Hesi Zindi, handina kumbenge ndakuona mwanangu, wakadii? Welcome to Mazoe Crush, Mazoe Crush, Mazoe Crush!
Kana zvino tagara manje padariro manje, Kasukuwere avakundibvunza kuti Mazoe Crush zvinoreva chii, ndoramba kuti handizive kuti Mazoe Crush zvorevi inini? Ndinopenga?
Ndozviri kuitika! Vanhu vari kuswera vakapfeka maT-shirts akanzi Lacoste. Vaakubvunzwa kuti Lacoste zvinorevei? Vaakuti iperfume. Aiwa. Hatizi maremaka isusu. Don’t abuse mutupo waPresident. This is public knowledge. We saw the pictures in the papers; vana vakapfeka maT-shirt akanzi Lacoste, aka-embroidhwa neflag reZimbabwe.
Hatidi kuabuser that flag. Ine meaning yainoreva flag iyi. Let’s not abuse it.
Munodarirei? Kana vanhu vachikudai regai vanhu vakusarudzei. Tanga takangozvigarira zvedu isu vanaMai Mugabe isu, vanhu vakatiti muri mafuza.
Mugoti unopihwa anyerere. Hatirege kutaura zvefactionalism nekuti iye zvino izvi zvatonyanya and vanhu vachifurirwa. Ndinoda kuti ndikuudzei kuti musanyeperwe kunze uko. Tine basa, tine basa. Takati isusu tine mandate.
Takaita mapromises kuvanhu muna2013. Iye zvino basa ndere kungorwisana kuti Mugabe achembera, Mugabe azofa iye ari mupenyu, tichirega kuitira vanhu basa. Iye zvino mvura haisi kunaya. Kune nzara. Panzvimbo pekuti tigare pasi tirangane kuti toita sei, vanhu vari kufa nenzara?
It’s not just hupfu hunodiwa nevanhu. Munhu achada mafuta, munhu achada sipo. Ndiro basa redu tese isu seHurumende, nesu tese, nemaminister ese agere apo ayo. Ndiro basa renyu rekumirira vanhu. We do not want people who are selfish.
Iye zvino makambani ari kuuya mamwe anodzimara adzokera achikumbirwa ma30 percent. Tinozviziva zvese izvozvo zviri kuitika. Tinonyarara hedu tichiti pamwe vanhu vachaona kuti zvavari kuita zvakashata. Corruption, pasi nayo!
Vanhu vari kuda kuti Zim-Asset yatinoswera tichishambadza iitwe fulfilled. Handiti munoizivaka Zim-Asset?
Ndinombotaura zvinonakidza, ndotaura zvinobhowa. Chokwadi Ini mukandipa nguvaka, kana muchida kugara 5 hours, ndinogona kutaura for five hours. I can talk, inini!
Zim-Asset, yakauya, tikafamba nayo tichitaurira vanhu kuti Zim-Asset inoreva chii. Zim-Asset yakaitwa mabandiko mana aya, mabandiko. kukataurwa nyaya yefood security and nutrition.
Seiko kuchitaurwa nezvechikafu nekusimbaradzwa kwemuviri kunoitwa nechikafu? Nokuti, kuti munhu uite basa rinoonekera, haungakwanisi kuita basa rinoonekera uine nzara. Saka Hurumende yakaona zvakakodzera kuti inyanye kutarisa bandiko iroro rekupa chikafu kumhuri yeZimbabwe.
Ndosaka muchiona Hurumende yenyu pasi pebandiko iroro ichiunza matractor, magejo, nezvimwe zvekushandisa, maboom spray maharvester kuti tirime.
Nemhaka yeiko? Zimbabwe yanga iri bread basket. Zvichitaura kuti Zimbabwe yanga iri nyika inorima chikafu chekuti kuti tikwane muno nekutengeserawo mamwe macountries akatikomberedzawo muregion medu.
Asi iko zvino nekuda kwekuti masanctions, Hurumende yedu dzimwe nguva inowanikwa isina mari yakakwana kuti itipe zvese izvozvo zvekushandisa asi kune vamwewo vanhu vanotinzwisisa seZimbabwe, zvakaita seChina, Belarus neBrazil vakati tinokupai zvinhu nechikwereti mozobhadhara.
Saka muri kuona kuri kuuya matractor amuri kupiwa. Asi matractor ari kuuya zvino haasi kupiwa maindividuals. Ari kupiwa muri ma co-operatives, makaita gungano sekuti muri vashanu, 10 kana gumi nevashanu muchirima pamwe chete nekuti zvakaonekwa kuti vanhu vakapiwa matractor dzimwe nguva havachakwanisa kuabhadhara.
Uku kuitira kuti vanhu tidye tichiguta tirarame. Isu tiri vanhu vari very modesty, vari humble. Tinongoda bedzi chekudya kuti tirarame. Zvinorwadza chaizvo madzimai kuti uwane mwana afa nenzara uchitambudzika kuti toita sei. Hurumende yedu yakaona kuti Zimbabwe inoda izvozvo. Takaita land reform programme asi hatingangopi vanhu minda chete tisina kuvabatisawo chekushandisa mumunda imomo.
Saka Hurumende iri kuti, hezvo zvekushandisa vanhu vawane kurarama, vakudze mhuri zvakanaka. Kukudza masoja enyika, kwete anonobhomba kwaMai Mugabe, kwete but masoja anondiprotecta neni inini nekuti ndiri citizen yeZimbabwe.
Ndozvatinoda izvozvo. Saka bandiko iri ibandiko rakakosha. Nekuti tinofanira kushanda, tizvirimire tichidya, but unfortunately, mvura haisi kunaya zvakanaka. Chokwadi zuva riri kupisa nekuti kwese kwandinenge ndiri ndinenge ndichitambudzika.


text:
Psalms 139
Jehovha Muzivi noMuoni wezvose
Kumutungamiriri wokuimba. Pisarema raDhavhidhi.1 Jehovha, imi makandinzvera, nokundiziva. 2 Munoziva kugara kwangu pasi nokusimuka kwangu, Munonzwisisa kufunga kwangu muri kure. 3 Munocherekedza kufamba kwangu nokuvata kwangu pasi, Munoziva nzira dzangu dzose. 4 Nokuti shoko risati ravapo parurimi rwangu, Tarirai, imi Jehovha, matoriziva rose. 5 Makandikomberedza shure kwangu nemberi, Nokuisa ruoko rwenyu pamusoro pangu. 6 Kuziva kwakadai kunondishamisa kwazvo; Zviri kumusoro, handigoni kusvikira kwazviri. 7 Ndingaendepiko ndibve pamweya wenyu? Kana ndingatizirepiko ndibve pamberi penyu? 8 Kana ndingakwira kudenga muripo; Kana ndikazviwarira nhovo paSheori, tarirai muripowo. 9 Kana ndikabhururuka namapapiro amangwanani, Ndikandogara pamigumo yegungwa; 10 Naipapowo ruoko rwenyu ruchandifambisa, Ruoko rwenyu rworudyi ruchandifambisa, 11 Kana ndikati, "Zvirokwazvo, rima richandifukidza," Chiedza chinondikomberedza chichava sousiku; 12 Kunyange rima haringandivanzi kwamuri, Asi usiku hunopenya samasikati; Rima nechiedza zvakafanana. 13 Nokuti imi makaumba itsvo dzangu; Makandiruka mudumbu ramai vangu. 14 Ndichakuvongai; nokuti ndakaitwa nomutoo unotyisa unoshamisa; Mabasa enyu anoshamisa; Mweya wangu unozviziva kwazvo. 15 Mapfupa angu akanga asina kuvanzwa kwamuri, Panguva yandakaitwa pakavanda, Pakuumbwa kwangu nenjere panzvimbo dzezasi dzapasi. 16 Meso enyu akaona muviri wangu uchigere kukwaniswa,Zvose zvakanga zvakanyorwa murugwaro rwenyu,zuva rimwe nerimwe rokuumbwa kwazvo, Kusati kwava nechimwe chazvo. 17 Mirangariro yenyu, Mwari, inodikanwa sei neni! Yakakura sei pakuverengwa kwayo! 18 Kana ndikaiverenga, ingapfuura jecha pakuwanda; Kana ndichipepuka, ndichinemi. 19 Dai muchiuraya henyu vakaipa, Mwari; Naizvozvo ibvai kwandiri, imi vanhu veropa. 20 Nokuti vanokutaurirai zvakaipa, Vavengi venyu vanoreva zita renyu pasina. 21 Ko ini handivengi avo vanokuvengai here, Jehovha? Handine shungu here navanokumukirai? 22 Ndinovavenga nembengo huru; Vava vavengi vangu. 23 Ndinzverei, Mwari, muzive moyo wangu; Ndiidzei, muzive ndangariro dzangu; 24 Mutarire kana panenzira yakaipa mandiri, Mundifambise munzira isingaperi.
Copyright information for Shona
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


text:
MoVenduka
Epangero lina lituramo mweyi yeparu ndi ekonomi, eyi kayitundire kwa Ministeragona goyimaliwa Tjekero Tweya, omu kageve sinka sendi omu vanakuhakana vantu mahauto nayimwe eyi vaweka vakayirandesa vanambanga asi morwa muntu ogo kapi ana kufuta makongo gendi. Age kahundilire nombanga asi vahepa kutarapo nawa komeho vakatokore asi ungawo womuntu vakaurandese. Mukaro ogu kapisi muwa, yipo nina kuhundira vanambanga vatarurure ngendeseso zawo, omu ava kwata yininke oyo. Mahauto, mambo yigo gana kumona kanyando. Age simpe katente asi mukaro ogu kutunda kwanyamwetu, morwa kapi tuna kuruganesa yimaliwa momuwa. Varuganesi yimaliwa kapi tuna kara nomukaro gwina asi ngapi naturuganesa yimaliwa yetu ndi asi kupungura. Ose kuruganesa yimaliwa dogoro hape-hape.
Ngano asi twadiva kupungura yimaliwa, hawe ngano apa atu kara noudigu yimaliwa oyo ngano kutuvatera.
Ngesi yininke nayinye yina rondo. Tweya katumbwire nonkango edi paapa kavakazegwilire mbanga zompe za FNB, morukanda rwaKatutura. Age simpe kahundilire vaweki nombanga valihamesere mo mokuvatera vana ngesefa gona.
Vagave makongo gonombunga edi no nsonso zokupira kuzeruka unene. Eyi kuna kumoneka asi kuvhura valipe vene yirugana nokuturapo yirugana yoyinzi kovakwawo.
Tweya katente asi Namibia kapi tatundu moudigu ou nsene asi kapi twakuvatera vanangesefagona vetu. Ruhepo nepiro yirugana kwakureta utjirwe nampili ngomu tuna kumona udigu ou, ekonomi noyininke yimwe kuna kureta siponga. Epiro yirugana ngomuntu mundinda gwendi, kuna kureta utjirwe pontambo zokuzeruka.
Morwa mukaro nye ogu vantu ndi muhoko yiyo guna kuhundira asi vatarurure elikwamo wo eli lyokuhakana yininke yomuntu vakayirandesa. Age kahundilire nombunga ngwendi nombanga vavatere epangero asi vawapukurure maparu govaNamibia. Yipo asi tugusepo mukaro gwina gwanare.
Mokuretesapo ukumwe nombunga nadinye tukare ngomuntu gumwe.


text:
Jeremiah 10
Hupenzi hwokunamata zvifananidzo1 Inzwai shoko rinotaura Jehovha kwamuri, imi imba yaIsiraeri,
2 zvanzi naJehovha, "Regai kudzidza tsika dzamarudzi avanhu, musavhunduswa nezviratidzo zvokudenga; nokuti marudzi avanhu anovhunduswa nazvo. 3 Nokuti tsika dzavanhu hadzina maturo; nokuti mumwe unotema muti mudondo, riri basa ramaoko omunhu unoveza nedemo. 4 Vanoushongedza nesirivha nendarama, vanourovera nembambo nenyundo, kuti urege kuzununguka. 5 Zvakafanana nembiru dzakavezwa, dzisingatauri; zvinofanira kutakurwa, nokuti hazvigoni kufamba. Musazvitya, nokuti hazvigoni kuita zvakaipa, kunyange kuita zvakanaka, hazvigoni." 6 Hakuna wakafanana nemi Jehovha; imi muri mukuru, zita renyu iguru nesimba raro. 7 Ndianiko ungarega kukutyai, imi Mambo wamarudzi avanhu? Nokuti makafanira izvozvi; nokuti pakati pavakachenjera vose vamarudzi avanhu, napaushe hwavo hwose, hakuna wakafanana nemi. 8 Asi vose pamwechete havane njere, mapenzi; dzidzo yezvifananidzo idanda zvaro. 9 Isirivha yakapfurwa ikaita bope, yakatorwa Tarishishi, nendarama inobva Ufazi, riri basa remhizha neramaoko omupfuri wendarama; zvakafukidzwa nguvo dzemicheka mitema nemitsvuku; zvose ibasa ravanhu venjere. 10 Asi Jehovha ndiye Mwari wazvokwadi; ndiye Mwari mupenyu, naMambo wokusingaperi; kana iye atsamwa nyika inodedera, marudzi avanhu haagoni kumira pahasha dzake.
11 ltiyi kwavari, "Vamwari vasina kuita denga nenyika, ndivo vachapera panyika napasi pedenga rose."
12 Ndiye wakaita nyika nesimba rake, wakateya nyika nohuchenjeri hwake, wakatatamura denga rose nenjere dzake.
13 Kana achibudisa inzwi rake, kunomubvumo wemvura zhinji kudenga; unokwidza makore pamigumo yenyika, unoita mheni kuuyisa mvura, unobudisa mhepo panovigwa fuma yake.
14 Munhu mumwe nomumwe wava usina njere, haane zivo; mupfuri mumwe nomumwe wendarama unonyadziswa nechifananidzo chake chaakaveza, nokuti chifananidzo chake chaakaumba, ndechenhema, hakuna mweya mazviri. 15 Hazvina maturo, ibasa rinonyengera; panguva yokurohwa kwazvo zvichapera. 16 Mugove waJakobho haufanani naizvozvo, nokuti ndiye muumbi wazvose; Isiraeri ndirwo rudzi rwenhaka yake; Jehovha wehondo ndiro zita rake.
Njodzi ichawira Isiraeri nokuti vakaputsa sungano yaJehovha17 Unganidza nhumbi dzako, ubve panyika, iwe unogara wakakombwa. 18 Nokuti zvanzi naJehovha, "Tarirai, nguva ino ndichaposhera kure vanhu vagere munyika ino, ndichavamanikidza, kuti vawanikwe." 19 Ndine nhamo nokuda kwokurwadziwa kwangu! Vanga rangu rakaipa kwazvo; asi ndakati, "Zvirokwazvo ndihwo hurwere hwangu, ndinofanira kuhutakura hangu." 20 Tende rangu rakaputswa, mabote angu ose akadamburwa; vana vangu vabva kwandiri, havachiripo; hakuchina ungatatamura tende rangu, kana kumisazve micheka yetende rangu. 21 Nokuti vafudzi vava vasina njere, havana kubvunza Jehovha; naizvozvo havana kuzofara, namapoka avo ose akapararira. 22 Inzwai, mukurumbira! Tarirai, bope guru rinouya richibva kunyika yokumusoro, kushandura maguta aJudha ave matongo, panogara makava. 23 Haiwa, Jehovha, ndinoziva kuti nzira yomunhu haizi yake amene; munhu, unofamba, haagoni kururamisa nhano dzake. 24 Haiwa, Jehovha, ndirangei henyu asi muite nokururama; musazviita nokutsamwa kwenyu, kuti murege kundipedza chose. 25 Dururirai kutsamwa kwenyu pamusoro pamarudzi avanhu vasingakuziviyi, napamusoro pamarudzi asingadani zita renyu; nokuti vakadya Jakobho, zvirokwazvo, vakamudya nokumupedza, vakaparadza hugaro hwake
Copyright information for Shona
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


text:
Exodus 22
Mirairo pamusoro pezvavamwe1 Kana munhu akaba nzombe kana gwai, akazviuraya, kana akazvitengesa, anofanira kuripa nzombe shanu panzombe imwe, namakwai mana pagwai rimwe. 2 Kana mbavha ikabatwa ichipaza, ikarohwa, ikafa, wamuuraya haangavi nemhosva paropa rake. 3 Asi kana zuva rakanga ramubudira, achava nemhosva paropa rake, anofanira kuripa; kana asina chinhu anofanira kutengeswa nokuda kwokuba kwake. 4 Kana chaakanga aba chikawanikwa muruoko rwake chichiri chipenyu, kana iri nzombe, kana mbongoro, kana gwai, anofanira kuripa kaviri.
5 Kana munhu akadyisa munda, kana munda wemizambiringa, akasundira chipfuwo chake, chikandodya munda womumwe, anofanira kuripa sezvakaisvonaka zvomunda wake, nezvakaisvonaka zvomunda wake wemizambiringa.
6 Kana moto ukadarika, ukabata minzwa, ukapisa murwi wezviyo, kana zviyo zvichiri mumunda, kana munda umene, iye akatungidza moto anofanira kuripa.
7 Kana munhu achinge apa wokwake mari kana nhumbi kuti azvichengete, zvikabiwa mumba momunhu uyo, mbavha, kana ikawanikwa, inofanira kuripa kaviri. 8 Kana mbavha ikasawanikwa, muridzi weimba anofanira kuswedera kuna Mwari, kuti zvionekwe kana iye asina kuisa ruoko rwake panhumbi dzowokwake, 9 pamhaka dzose dzokudarika, kana iri yenzombe, kana yembongoro, kana yegwai, kana yechokufuka, kana yechinhu chipi nechipi chakarasika, kana zvikanzi, "Ndicho!" mhaka yavose vaviri inofanira kuuya pamberi paMwari; uyo anopiwa mhosva naMwari anofanira kuripira wokwake kaviri.
10 Kana munhu akapa wokwake mbongoro, kana nzombe, kana gwai, kana chimwe chipfuwo, kuti achichengete, chikafa, kana kukuvara, kana kutinhwa asina kuzviona; 11 ivo vaviri ngavapikirane pamberi paJehovha, kuti zvionekwe kana akaisa ruoko rwake panhumbi dzowokwake; muridzi wazvo ngaatende nazvo, iye arege kuripa. 12 Asi kana zvikabiwa zviri kwaari, anofanira kuripira muridzi wazvo. 13 Kana zvikabvamburwa nechikara, ngaauye nazvo chive chapupu; haafaniri kuripa zvabvamburwa.
14 Kana munhu achinge akumbira chinhu kunowokwake, chakuvara, kana kufa, muridzi wacho asisipo, zvirokwazvo anofanira kuchiripa. 15 Kana muridzi wacho aripo, haafaniri kuripa; kana chiri chinhu chairipirwa, muripo wacho wauya panzvimbo yacho.
16 Kana munhu achinge anyengedzera musikana asina kunyengwa, akavata naye, zvirokwazvo anofanira kumuroora, ave mukadzi wake. 17 Kana baba vake vakaramba chose kumupa iye, anofanira kuripa mari yakaenzana neroora yavasikana.
18 Usarega muroyi ari mupenyu.
19 Ani naani anovata nechipfuwo, zvirokwazvo anofanira kuurawa.
20 Anobayira mumwe mwari, asi Jehovha chete, anofanira kuparadzwa chose.
21 Usaitira mutorwa zvakaipa, kana kumumanikidza, nokuti nemiwo maiva vatorwa munyika yeIjipiti. 22 Usatambudza chirikadzi kana nherera. 23 Kana ukatongovatambudza, vakadana kwandiri, ndichateerera kudana kwavo; 24 kutsamwa kwangu kuchamuka, ndikakuurayai nomunondo; vakadzi venyu vachava chirikadzi, navana venyu nherera.
25 Kana ukapa mumwe wavanhu vangu vaunavo chikwerete chemari, ari murombo, usaita kwaari somupi wechikwerete; usareva mhindu kwaari. 26 Kana ukatongotora nguvo yowokwako ruve rubatso, unofanira kuidzosera kwaari zuva rovira; 27 nokuti ndicho chokufuka chake choga, inguvo yake yaanofukidza nayo ganda rake; achavata neiko? Kana iye akadana kwandiri, ndichamunzwa, nokuti ndine tsitsi.
28 Usatuka Mwari, kana kushuridzira mubati pakati pavanhu vako.
29 Usanonoka kupa Mwari zvimwe kune zvizhinji zvezviyo zvako nezvinonwiwa. Undipe dangwe ravana vako vavakomana.
30 Uitewo saizvozvo nenzombe dzako namakwai ako; rigare mazuva manomwe namai varo, ugondipa iro nezuva rorusere. 31 imwi munofanira kuva vanhu vatsvene kwandiri; naizvozvo hamufaniri kudya nyama yakabvamburwa nezvikara kusango, muikandire imbwa.
Copyright information for Shona
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


text:
Sangano re Youth Forum Zimbabwe rinoti pane zvinhu zvakawanda zvinofanirwa kugadziriswa kuitira kuti munyika muitwe sarudzo dzakachena.
Sangano iri rinotiwo munyika munofanirwa kuva nerunyararo, izvo zvinozopa kuti munhu wese aende kunovhota akasununguka.
Parizvino sangano iri rinoti riri mushishi rekukwezva vechidiki vane huwandu unosvika 1 000 000 kuti vanyorese kuti vazokwa ichi charo muna Mbudzi gore rapera uye chiri kufamba zvakanaka kunyangwe zvazvo vachimbosangana nedambudziko rekushungudzwa nevasori ve Zanu PF avo vaka vanonzi vakasvika pamahofisi eYouth Forum Zimbabwe muna Kukadzi gore rapera vakashungurudza vashandi.
Vanoona nezvekufambiswa kwemashoko mu Youth Forum Zimbabwe, vaTawanda Mashava, vanoti chinangwa chavo ndechekuti huwandu hwevechidiki vacha kwanisa kuvhota musarudzo padzichaitwa munyika huwande.


text:
Sangano reNational Blood Services Zimbabwe riri kukumbira veruzhinji kuti vari batsire neropa rwemhando ye Blood Group “O” sezvo mudura mavo musina chinhu.
Vanoona nezvekufambiswa kwemashoko musangano iri, Muzvare Esther Masunda vaudza Studio 7 kuti mhando yeropa rwe”O” yakakosha zvikuru nekuti ropa racho rinoshandiswa nevane ropa redzimwe mhando. Muzvare Masunda vatiwo ropa remhando re”0” ndoro ririkunyanyotengwa nezvipatara.
Vatiwo kunyangwe hazvo vane dzimwe mhando dzeropa vachikwanisa kushandisa “O” panozonetsa ndepekuti vemhando iyi havagoni kushandisa rimwe ropa risiri remhando yavo.
Munyori mubazi rezvehutano, Dr Gerald Gwinji, vanotiwo bazi ravo riri kusimbaradza kushanda pamwechete neNBS kuitira kuti nyika iwane nzvimbo dzakawanda dzekuti vanhu vanopa ropa vakwanise kuita izvi zviri nyore.
Sangano reNBS rinowana ropa rekuisa mudura reropa kune veruzhinji vanopa pachena uye vanofamba vachitsvaka ropa iri kunzvimbo dzakasiyanasiyana. NBS inotiwo mumwedzi uno waKukadzi inenge ichikurudzira veruzhinji kuti vape ropa rwerudzi rwe”O” iri.


text:
John 8
Mukadzi wakabatwa achifeva.1 Jesu akaenda kugomo reMiorivhi. 2 Mangwanani akadzokera zve kutembere, vanhu vose vakavuya kwaari; akagara pasi akavadzidzisa. 3 Vanyori navaFarise vakavuya kwaari nomukadzi wakanga abatwa achifeva vakamuisa pakati pavo. 4 Vakati kwaari: Mudzidzisi, mukadzi uyu wakabatwa achifeva, ipapo pamene. 5 Zvino Mosesi wakatiraira pamurairo kuti vakadaro vatakwe namabwe; zvino imi munoti kudiniko? 6 Vakareva izvozvo, vachimuidza, kuti vawane chavangamupomera mhosva nacho. Asi Jesu wakakotama, akanyora pasi nomunwe sousingavanzwi. 7 Zvino ivo vakati vachiramba vachimubvunza, akakotoroka, akati kwavari:: Usine chivi pakati penyu, ngaatange kukanda ibwe kwaari. 8 Akakotama zve, akanyora pasi. 9 Zvino ivo vakati vachizvinzwa, hana dzavo dzikavarova, vakabuda mumwe-mumwe, kutanga vakuru kusvikira kuno wokupedzisira; Jesu akasara ari oga, nomukadzi wakanga amire pakati pavo. 10 Jesu akakotoroka; zvino asingavoni munhu, asi mukadzi oga, akati kwaari, Mai, vaya vakupomera mhosva varipiko? Hakuna wakutonga here? 11 Iye akati: Hakuna, Ishe! Jesu akati kwaari: Neni vo handikupi mhosva. Enda hako, usatadza zve.]
Jesu chiedza chenyika.12 Zvino Jesu wakataura zve navo, akati: Ndini chiedza chenyika; unonditevera haangatongofambi murima, asi uchava nechiedza chovupenyu. 13 Naizvozvo vaFarise vakati kwaari: Unozvipupurira iwe; kupupura kwako hakuzi kwazvokwadi. 14 Jesu akapindura, akati kwavari: Kunyange ndichizvipupurira, kupupura kwangu ndokwazvokwadi; nokuti ndinoziva kwandakabva, nokwandinoenda; asi imi hamuzivi kwandakabva, nokwandinoenda. 15 Imi munotonga nenyama; ini handitongi munhu. 16 Asi kunyange ndichitonga, kutonga kwangu ndokwazvokwadi; nokuti handizi ndoga, asi ini naBaba vakandituma. 17 Vuye mumurairo wenyu makanyorwa, kuti kupupura kwavanhu vaviri ndokwazvokwadi. 18 Ndini unozvipupurira, naBaba vakandituma, vanondipupurira vo. 19 Zvino vakati kwaari: Baba vako varipiko? Jesu akapindura, kati: Hamundizivi ini, kunyange naBaba vangu vo; dai maindiziva ini, maiziva vo naBaba vangu. 20 Jesu wakataura mashoko awa pachivigiro chemari achidzidzisa mutembere; kwakanga kusinomunhu wakamubata, nokuti nguva yake yakanga isati yasvika. 21 Zvino Jesu wakati zve kwavari: Ndinoenda, muchanditsvaka, mukafira muzvivi zvenyu; pandinoenda, imi hamungavuyipo. 22 Zvino vaJudha vakati: Uchazvivuraya kanhi, zvaanoti: Pandinoenda, imi hamungavuyipo? 23 Akati kwavari; Imi muri vapasi, ini ndiri wokumusoro; imi muri venyika ino, ini handizi wenyika ino. 24 Naizvozvo ndakati kwamuri; Muchafira muzvivi zvenyu, nokuti kana musinganditendi, kuti ndini iye, muchafira muzvivi zvenyu. 25 Zvino vakati kwaari: Iwe ndiwe aniko? Jesu akati kwavari: Izvo zvandinongoramba ndichikuvudzai kubva pakutanga. 26 Ndine zvizhinji zvandinoda kureva nokutonga pamusoro penyu; asi wakandituma ndowazvokwadi;izvo zvandakanzwa kwaari, ndizvo zvandinovudza nyika. 27 Asi havana kunzwisisa kuti unovavudza zvaBaba. 28 Naizvozvo Jesu akati: Kana masimudza Mwanakomana womunhu, ipapo muchaziva kuti ndini iye, vuye kuti ini handiiti chinhu ndimene, asi ndinoreva I zvozvo zvandakadzidziswa naBaba. 29 Wakandituma uneni. Haana kundisiya ndiri ndoga; nokuti ini ndinoita nguva dzose zvinomufadza. 30 Wakati areva izvozvo, vazhinji vakatenda kwaari. 31 Zvino Jesu wakati kuvaJudha avo, vakanga vamutenda: Kana imi muchigara mushoko rangu, muri vadzidzi vangu zvirokwazvo, 32 Muchaziva zvokwadi, nezvokwadi ichakusunungurai. 33 Vakamupindura, vakati: Tiri vorudzi rwaAbhurahamu isu, hatina kutongova varanda vomunhu; zvino iwe ungareva seiko kuti muchasunungurwa? 34 Jesu akapindura, akati; Zvirokwazvo, zvirokwazvo, ndinoti kwamuri: Mumwe nomumwe unoita zvivi, ndiye muranda wezvivi. 35 Muranda haagari mumba nokusingaperi; mwanakomana ndiye unogara nokusingaperi. 36 Naizvozvo kana Mwanakomana achikusunugurai, muchava vakasununguka kwazvo. 37 Ndinoziva kuti muri rudzi rwaAbhurahamu; asi munotsvaka kundivuraya, nokuti shoko rangu hariendeki mukati menyu. 38 Ini ndinoreva izvo zvandakanzwa kunaBaba vangu; imi munoita izvo zvamakanzwa kunababa venyu. 39 Vakapindura, vakati kwaari: Baba vedu ndiAbhurahamu. Jesu akati kwavari: Dai maiva vana vaAbhurahamu, maiita mabasa aAbhurahamu. 40 Asi zvino munotsvaka kundivuraya, ini munhu wakakuvudzai zvokwadi, yandakanzwa kunaMwari. Abhurahamu haana kuita izvozvo. 41 Imi munoita mabasa ababa venyu, Vakati kwaari: Hatina kuberekwa novupombwe; tinababa vamwe, iye Mwari. 42 Jesu akati kwavari: Dai Mwari aiva baba venyu, maindida ini; nokuti ndakabuda, ndikabva kunaMwari. Nokuti handina kuzvivuyira ini ndimene, asi ndiye wakandituma. 43 Hamunzwisisi seiko kutaura kwangu? Nokuti hamugoni kunzwa shoko rangu. 44 Imi muri vababa venyu Dhiabhorosi munoda kuita kuda kwakaipa, kwababa venyu iye wakanga ari muvurai kubva pakutanga, haamiri muzvokwadi, nokuti maari hamuna zvokwadi. Kana achireva nhema, unoreva zvake nokuti ndiye wenhema vuye baba vadzo. 45 Asi ini, ndinoreva zvokwadi, hamunditendi. 46 Ndianiko kwamuri unganditendisa kuti ndinezvivi? Kana ndichireva zvokwadi, munoregereiko kunditenda? 47 Uyo uri waMwari, unonzwa mashoko aMwari; imi hamunzwi nemhaka iyi, nokuti hamuzati muri vaMwari. 48 VaJudha vakapindura, vakati kwaari: Hatina kureva kwazvo here, tichiti: Uri muSamaria, unomweya wakaipa? 49 Jesu akapindura, akati: Handino mweya wakaipa, asi ndinokudza baba vangu, zvino imi mondizvidza. 50 Ini handitsvaki kuti ndikudzwe; uri’ko mumwe unozvitsvaka, achitonga.. 51 Zvirokwazvo, zvirokwazvo, ndinoti kwamuri: Kana munhu akachengeta shoko rangu, haatongovoni rufu. 52 VaJudha vakati kwaari: Tinoziva zvino kuti unomweya wakaipa; Abhurahamu wakafa, navaporofita vo; zvino iwe unoti: Kana munhu akachengeta shoko rangu, haangatongovoni rufu. 53 Ko iwe uri mukuru kunaBaba vedu Abhurahamu, vakafa, kanhi navaporofita vakafa? Unozviita aniko? 54 Jesu akapindura, akati: Kana ini ndichizvikudza, kuzvikudza kwangu hakuna maturo; unondikudza ndivo baba, avo vamunoti ndiMwari wenyu. 55 Hamuna kuvaziva semi, asi ini ndinovaziva; kana ini ndikati handivazivi, ndava murevi wenhema semi; asi ndinovaziva ini, ndinochengeta shoko ravo. 56 Abhurahamu, baba venyu, vakafara, vachiti vachavona zuva rangu; vakarivona, vakafara. 57 Ipapo vaJudha vakati kwaari: Iwe ugere kusvika makore anamakumi mashanu, wakavona Abhurahamu here? 58 Jesu akati kwavari: Zvirokwazvo, zvirokwazvo, ndinoti kwamuri: Abhurahamu asati avapo, ini ndiripo, 59 vakanonga mabwe kuti vamutake nawo; asi Jesu wakazvivanza, akabuda mutembere.
Copyright information for Shona
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


text:
Galatians 4
Evhangeri inotisunungura pamurairo, tive vana vaMwari1 Zvino ndinoti, mudyi wenhaka, kana achiri mwana, haatongosiyani nomuranda, kunyange ari ishe wazvose; 2 asi uri pasi pavatariri navachengeti kusvikira panguva yakatarwa nababa. 3 Saizvozvo nesu vo, tichiri vana, takanga takasungwa pasi pezvokuvamba zvenyika; 4 zvino nguva yakati yazara kwazvo, Mwari akatuma Mwanakomana wake, wakaberekwa nomukadzi, wakaberekwa pasi pomurairo, 5 kuti adzikinure vari pasi pomurairo, kuti tipiwe vumwana bwedu. 6 Zvino zvamuri vanakomana, Mwari wakatuma Mweya woMwanakomana wake mumoyo menyu, unodana, achiti: Aba, Baba! 7 Saka iwe hauchiri muranda, asi mwanakomana; kana wava mwanakomana, wava mudyi wenhaka yaMwari muna Kristu. 8 Asi nenguva iyo, zvamakanga musingazivi Mwari, maiva varanda vavamwari vasati vari vezvokwadi; 9 asi zvino, zvamunoziva Mwari, zvikuru zvamunozikamwa naMwari modzokerazve seiko kune zvokuvamba zvisine simba, zvovurombo, muchida zve kutanga kuva varanda vazvo? 10 Munochengeta misi nemwedzi, nenguva namakore. 11 Ndinotya pamsoro penyu, kuti zvimwe ndakabate-basa kwamuri pasina. 12 Ndinokumbira kwamuri, hama dzangu, kuti muve seni, nokuti ini ndakaita semi. Hamuna kundiitira chinhu chimwe chisakarurama; 13 zvino munoziva kuti ndakakuparidzirai Evhangeri pakutanga nokuda kwokurwara panyama; 14 nechinhu icho panyama yangu, chakanga chiri muidzo kwamuri, hamuna kuchizvidza, kana kuchisema; asi makandigamuchira somutumwa waMwari, saiye Kristu Jesu. 15 Zvino kufara kwenyu kuripiko? Nokuti ndinokupupurirai, kuti kana maigona, maitumbura meso enyu mukandipa iwo. 16 Zvino ndava muvengi wenyu, zvandakakuvudzai zvokwadi here? 17 Vanokushingairirai nomutovo usakanaka; asi vanoda kukupfigirai kunze, kuti imi muvashingairire. 18 Zvino zvakanaka kuti pachinhu chakanaka kushingairirwe nguva dzose, zvirege kuitwa kana ndiri kwamuri bedzi. 19 Vana vangu vaduku, vandinotamburira zve kubereka, kusvikira Kristu avumbwa mukati menyu. 20 Ndaida kuti ndive nemi zvino, ndishandure inzwi rangu; nokuti ndinokanganiswa nokuda kwenyu.
Sungano mbiri21 Ndivudzei, imi munoda kuva pasi pomurairo, hamutereri murairo here? 22 Nokuti kwakanyorwa kuti Abhurahamu wakanga anavanakomana vaviri, mumwe womurandakadzi, mumwe womukadzi wakasununguka. 23 Zvino womurandakadzi wakaberekwa nenzira yenyama; asi womukadzi wakasununguka wakaberekwa sezvaakapikirwa. 24 Zvinhu izvi zvinofananidzira; nokuti vakadzi ava vaviri isungano mbiri; imwe inobva pagomo reSinai inobereka vana vovuranda ndiye Agari; 25 zvino Agari ndiro gomo reSinai muArAbhiya, rakaenzana neJerusarema razvino nokuti uri pavuranda iye navana vake 26 Zvino Jerusarema riri kumusoro rakasununguka ndivo mai vedu. 27 nokuti kwakanyorwa kuchinzi: Fara, iwe usingabereki, usingazvari, Pururudza, udanidzire, iwe usingatamburi nokubereka, Nokuti vana vomusiyiwa vazhinji kunowaiye unomurume. 28 Zvino imi, hama dzangu, muri vana vokupikirwa saIsaka. 29 Asi sapanguva iyo, uyo wakaberekwa nenzira yenyama wakatambudza wakaberekwa nenzira yoMweya, zvakadaro vo nazvino. 30 Asi Rugwaro runotiyiko? Dzinga murandakadzi nomwanakomana wake; nokuti mwanakomana womurandakadzi haangadyi nhaka pamwe chete nomwanakomana wowakasununguka. 31 Saka, hama dzangu, hatizi vana vomurandakadzi, asi vowakasununguka.
Copyright information for Shona
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


text:
Nahum 1
Jehovha anotsiva vavengi vake, asi anoruramisira vanhu vake1 "Chirevo chaMwari pamusoro peNinivhe. Bhuku yezvakaonekwa naNahumi muErikoshi.
2 "Jehovha ndiye Mwari ane godo, anotsiva; Jehovha anotsiva, azere nehasha; Jehovha anotsiva vadzivisi vake, anochengetera vavengi vake hasha dzake. 3 Jehovha haakurumidzi kutsamwa, une simba guru, haangatongopembedzi ane mhosva; nzira yaJehovha iri pakati pechamupupuri nedutu, makore iguruva retsoka dzake. 4 Anotuka gungwa, achiriomesa, anopwisa nzizi dzose; Bhashani rinoshaiwa simba, uye Karimeri, ruva reRebhanoni rinoshaiwa simba. 5 Makomo anodedera pamberi pake, zvikomo zvinonyauka; nyika inosimuka pamberi pake, zvirokwazvo, iyo nyika yavose vagerepo. 6 Ndiani angamira pamberi pehasha dzake? Ndiani angaramba amire pakutsamwa kwake kukuru? Hasha dzake dzakadururwa somoto, matombo akaputsanyiwa naye. 7 Jehovha akanaka, inhare nezuva rokutambudzika; iye anoziva vanotizira kwaari. 8 Asi achaparadza kwazvo nzvimbo yeguta nemvura inokukura, achidzingana navavengi vake kusvikira murima. 9 Munorangarireiko pamusoro paJehovha? Iye achaparadza chose; nhamo haingamukizve rwechipiri. 10 Nokuti kunyange vakakorekana seminzwa, kana kuita savakabatwa nezvavakanwa, vachaparadzwa chose samashanga akaoma.
11 "Mumwe akabuda pakati penyu anorangarira zvakaipa pamusoro paJehovha, anorangana zvisina maturo. 12 Zvanzi naJehovha, `Kunyange vane simba ravo rose, vakawandawo, kunyange zvakadaro vachatemwa, iye achaparara. Kunyange ndakakutambudzai, handingazokutambudziyizve. ' 13 Zvino ndichavhuna joko rake, ribve kwamuri, ndichadamburanya zvisungo zvenyu.
14 "Jehovha akaraira pamusoro penyu, kuti vezita renyu varege kuzodyarwazve; mumba mavamwari venyu ndichaparadza zvifananidzo zvakavezwa nezvifananidzo zvakaumbwa; ndichakuchererai hwiro; nokuti makashata kwazvo.
15 "Tarirai pamakomo tsoka dzounouya namashoko akanaka, anoparidza rugare! Itai mitambo yenyu, imi Judha, itai zvamakapika, nokuti akaipa haangazopfuurizve napakati penyu; akaparadzwa chose.
Copyright information for Shona
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


text:
2 Kings 6
Erisha anopapamadza sanhu pamusoro pemvura1 Zvino vanakomana vavaporofita vakati kuna Erisha, "Tarirai zvino, apa patigere pamberi penyu pakamanikana, hapatiringani. 2 Titenderei henyu tiende kwaJorodhani, mumwe nomumwe atore dandapo, tizvivakirepo patingagara." Iye akapindura, akati, "Endai henyu."
3 Zvino mumwe akati, "Tinokumbira kuti imi mutende kuendawo navaranda venyu." Akapindura akati, "Ndichaenda."
4 Naizvozvo akaenda navo. Vakati vasvika kwaJorodhani, vakatema matanda.
5 Asi mumwe wakati achitema danda, demo ndokuwira mumvura; akadanidzira, achiti, "Haiwa! Tenzi wangu! Nokuti rakanga rakumbirwa." 6 Munhu waMwari akati, "rawirepiko?" Akamuratidza parakanga rawira. Erisha akatema rutanda, akarukandirako, akapapamadza demo. 7 Akati, "Chiritora hako." Iye akatambanudza ruoko rwake, akaritora.
VaSiria vanopofumadzwa paSamaria8 Zvino mambo weSiria wakarwa navaIsiraeri; akarangana navaranda vake, akati, "Matende angu anofanira kudzikwa pokuti nopokuti." 9 Zvino munhu waMwari ndokutuma shoko kuna mambo waIsiraeri, akati, "Chenjerai, murege kupfuura nopokuti, nokuti vaSiria voburukira ipapo." 10 Ipapo mambo waIsiraeri akatuma vanhu ikoko kwaakaudzwa, nokunyeverwa nomunhu waMwari, akazvingwarirapo asingadaro kamwe nakaviri bedzi.
11 Naizvozvo moyo wamambo weSiria wakanyauswa kwazvo pamusoro pechinhu ichi; akadana varanda vake, akati kwavari, "Hamungandiratidzi here, kuti ndianiko pakati patiri unonzwana namambo waIsiraeri?"
12 Mumwe wavaranda vake akati, "Kwete, ishe wangu mambo, asi Erisha muporofita, ari pakati paIsiraeri, ndiye unoudza mambo waIsiraeri mashoko amunotaura muimba yenyu yomukati."
13 Akati, "Endai mundotarira kwaari, nditume vanhu kuzomutora." Akaudzwa, zvichinzi, "Uri paDhotani." 14 Naizvozvo akatumirako mabhiza, nengoro, nehondo huru; vakafamba usiku, vakakomba guta. 15 Zvino muranda womunhu waMwari wakati amuka mangwanani, akabuda, ndokuona hondo namabhiza nengoro zvakakomba guta. Muranda wake akati kwaari, "Haiwa! Tenzi wangu, tichadiniko?"
16 Iye akapindura, akati, "Usatya hako, nokuti vari kwatiri vanopfuura vari kwavari pakuwanda." 17 Zvino Erisha akanyengetera, akati, "Jehovha, svinudzai henyu meso ake, awone." Ipapo Jehovha akasvinudza meso ejaya, akaona gomo rizere namabhiza, nengoro dzomoto zvakanga zvakakomba Erisha.
18 Zvino vakati vachiburukira kwaari, Erisha akanyengetera kuna Jehovha, akati, "Dorovai vanhu ava noupofu." Jehovha akavarova noupofu, sezvakanga zvarehwa naErisha. 19 Erisha akati kwavari, "Haizi iyo nzira, uye guta iri harizi iro; nditeverei ini, ndikuisei kumunhu wamunotsvaka." Akaenda navo Samaria.
20 Vakati vasvika Samaria, Erisha akati, "Jehovha, svinudzai meso avanhu ava, vawone." Jehovha akasvinudza meso avo, vakaona kuti vava mukati meSamaria.
21 Zvino mambo waIsiraeri wakati achivaona, akati kuna Erisha, "Baba vangu, ndovauraya here? Ndovauraya here?"
22 Iye akapindura, akati, "Usavauraya; ko ungavauraya vawakatapa nomunondo wako nouta hwako here? Gadzika chingwa nemvura pamberi pavo, vadye, vanwe, vaende kuna tenzi wavo." 23 Iye akavagadzirira zvokudya zvizhinji; zvino vakati vadya nokunwa, akavaendisa, vakadzokera kuna tenzi wavo. Zvino hondo dzavaSiria hadzina kuzopindazve munyika yaIsiraeri.
Bhenihadhadhi anokomba Samaria, asi anokundwa24 Shure kwaizvozvo, Bhenihadhadhi mambo weSiria akaunganidza hondo yake yose, akandokomba Samaria. 25 Nzara huru ikavapo paSamaria; nokuti vakarikomba kusvikira musoro wembongoro uchitengeswa namashekeri esirivha ana makumi masere, nechitswanda chiduku chamatoto enjiva chichitengeswa namashekeri esirivha mashanu.
26 Zvino mambo waIsiraeri wakati achipfuura napamusoro porusvingo, mumwe mukadzi akadanidzira kwaari, akati, "Ndibatsireiwo ishe wangu mambo!" 27 Iye akati, "Kana Jehovha asingakubatsiri, ini ndingakubatsira neiko? Nezvinobva paburiro kana pachisviniro chewaini kanhi?"
28 Mambo akati kwaari, "Chiiko chinokunetsa?" Akapindura, akati, "Mukadzi uyu wakati kwandiri, `Uya nomwanakomana wako, timudye nhasi, mangwana tigodya mwanakomana wangu.' 29 Naizvozvo takabika mwanakomana wangu, tikamudya; fume mangwana ndikati kwaari, `Uya nomwanakomana wako, timudye, iye ndokuvanza mwanakomana wake.' "
30 Ipapo mambo wakati achinzwa mashoko omukadzi, akabvarura nguvo dzake; (zvino wakanga achifamba naparusvingo;) vanhu vakatarira, vakaona kuti wakafuka magumbu mukati pamuviri wake. 31 Ipapo akati, "Mwari ngaandirove, arambe achidaro, kana musoro waErisha mwanakomana waShafati ukaramba uri pamusoro pake nhasi."
32 Asi Erisha wakanga agere mumba make, vakuru vagerewo naye; mambo akatuma munhu kuzomutungamirira; asi nhume ichigere kusvika kwaari, akati kuvakuru, "Munoona here kuti mwana uyu womuurayi watuma munhu kuzobvisa musoro wangu? Tarirai, kana nhume ichisvika, mupfige mukova, mutsigirire mukova; kutsika kwetsoka dzatenzi wake hakunzwiki shure kwake here?" 33 Zvino wakati achitaurirana navo, nhume ikaburukira kwaari; iye akati, "Tarirai, chakaipa ichi chinobva kuna Jehovha; ndichamirireiko Jehovha?"
Copyright information for Shona
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


text:
Acts 24
Pauro unozvidavirira pamberi paFeriksi.1 Zvino mazuva mashanu akati apfuvura, Ananiasi, muPirisita mukuru, akaburuka navamwe vakuru, nomumwe mureveri, wainzi Terturo; vakamhan’arira Pauro kumubati. 2 Iye akati adanwa, Terturo akatanga kumupomera mhosva achiti: Zvatinovona rugare rukuru nemi, norudzi urwu zvarunoruramisirwa mhosva nokubata kwenyu kwakanaka; 3 tinozvigamuchira nemitovo yose napanzvimbo dzose nokuvonga kukuru, imi, Feriksi wakakurumbira zvikuru. 4 Asi, zvandisingadi kukunonosai, ndinokumbira zvikuru kwamuri, kuti mutinzwei nengoni dzenyu zvishomanene. 5 Nokuti takavona kuti murume uyu wakashata kwazvo, unomutsa bope pavaJudha vose panyika dzose, ari mutungamiriri weboka ravaNazareni. 6 Iye wakaidza vo kushatisa tembere, tikamubata, [tichida kumutonga nomurairo wedu. 7 Asi Risia, mutungamiri mukuru, ndokuvuya, akamubvisa mumavoko edu nesimba guru, 8 akaraira vanomupomera kuti vavuye pamberi penyu.] Kana mukamubvunzisisa mumene, muchagona kuziva izvozvo zvose zvatakamukwirira nazvo. 9 NavaJudha vakabvumira vo pakumhangara, vakasimbisa kuti zvinhu izvozvo ndizvo. 10 Zvino mubati wakati amuninira kuti ataure, Pauro akapindura, akati: Zvandinoziva kuti mava mutongi wavanhu ava makore mazhinji, ndinozvidavirira nomufaro, 11 nokuti munzwisise kuti mazuva achigere kupfuvura gumi namaviri, kubvira panguva yandakakwira Jerusarema kundonamata. 12 Havana kundiwana ndichiita nharo mutembere nomunhu, kana muguta; 13 havangagoni vo kusimbisa kwamuri izvo zvavanondipomera nazvo zvino. 14 Asi ndinotenda hangu kwamuri, kuti ndinoshumira Mwari wamadzibaba edu neNzira, yavanoti idzidziso yakatsauka, ndichitenda zvose zvomurairo nezvakanyorwa pavaporofita; 15 ndinetariro kunaMwari, iyo yavanotenda vo vamene, kuti kuchavapo kumuka kwavakafa kwavakarurama navasakarurama. 16 Pachinhu ichi ndinoidza zvikuru kuti misi yose ndive nehana isinemhosva kunaMwari nokuvanhu. 17 Zvino makore mazhinji akati apfuvura, ndakavuya nezvipo nezvibayiro kuvanhu vangu. 18 Ndizvozvo zvavakandiwana ndichiita mutembere, ndanatswa, ndisinavanhu vazhinji, kana bopoto; 19 asi vamwe vaJudha veAsia vaivapo ivo vaifanira kuva pano pamberi penyu, kundipomera mhosva, kana vaiva nechinhu neni. 20 Kunyange naivava ngavareve vamene chisakarurama chavakawana, musi wandakamira pamberi pamakurukota 21 asi shoko iri bedzi, randakadanidzira, ndimire pakati pavo, ndichiti: Ndinotongwa nhasi pamusoro pokumuka kwavakafa. 22 Asi Feriksi, zvaakazivisisa zvakanaka. Nzira iyo, akavavetsa, achiti: Kana Risia, mutungamiri mukuru aburukira pano, ndichanatso-bvunzisisa mhaka yenyu. 23 Akaraira mukuru wezana kuti Pauro achengetwe, arerusirwe, vuye kuti varege kudzivisa mumwe wokwake kumushumira. 24 Zvino mamwe mazuva akati apfuvura, Feriksi akasvika, nomukadzi wake Drusira, waiva muJudha, akadana Pauro, akamunzwa pamusoro pokutenda kunaKristu Jesu. 25 Zvino wakati achitaura zvokururama, nokuzvidzora, nokutonga kunovuya, Feriksi akatya zvikuru, akapindura, akati: Enda hako zvino; kana ndikazova nenguva yakanaka, ndichakudana. 26 Wakati vo zvimwe uchazopiwa mari naPauro; amusunungure naizvozvo wakamudana kazhinji, achitaura naye. 27 Asi makore maviri akati apera, Porkio Festo akapinda panzvimbo yaFeriksi, zvino Feriksi achida kufadza vaJudha, akasiya Pauro akasungwa.
Copyright information for Shona
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018